title: Vesinokkaeläin

text: Vesinokkaeläinten, kuten muidenkin nokkaeläinten heimon lajien, fossiilit ovat harvinaisia, joten niiden evoluutiohistorian tutkimisessa on jouduttu tukeutumaan lähinnä molekyylitodisteisiin. Muun muassa tästä syystä vesinokkaeläintä ja muita nokkaeläinlajeja tunnetaan kovin huonosti. William King Gregory esitti 1947 teorian, että istukkanisäkkäät ja pussieläimet olisivat ensin erkaantuneet toisistaan ja nokkaeläimet olisivat myöhemmän pussieläimistä haarautumisen tulosta. Tuoreemmat tutkimukset ja fossiililöydöt ovat kuitenkin viitanneet siihen, että oletus on väärä. Nykyisen näkemyksen mukaan nokkaeläimet ovat varhain nisäkäspuusta eriytyneen haaran edustajia. Myöhemmän haaroittumisen seurauksena katsotaan olevan pussieläimet ja istukkanisäkkäät. Vesinokkaeläin kuuluu siis aikaisimpaan tunnettuun nisäkkäiden haarautumaan. Molekyylikellotutkimuksilla saadut tulokset ovat viitanneet siihen, että nokkaeläinten jakautuminen useammaksi lajiksi olisi tapahtunut hyvin nopeasti kenotsooisella maailmankaudella. Viimeisin tunnettu vesinokkaeläimen ja ihmisen yhteinen esi-isä on peräisin 166 miljoonan vuoden takaa.


title: Vesinokkaeläin

text: Vuonna 2005 Flat Rocksilta Victoriasta löytynyt fossiili on muuttanut useita vanhempia käsityksiä vesinokkaeläimen evoluutiosta. Löydetty leukaluu on peräisin dinosaurusten hallitsemalta varhaisliitukaudelta, ja sen on laskettu olevan 121–112,5 miljoonaa vuotta vanha. Fossiili kuuluu muinaiselle "teinolophos"-nokkaeläinlajille, jota pidetään ensimmäisenä olemassa olleena vesinokkaeläinlajina. Niinpä vesinokkaeläin on sen perusteella yksi maailman vanhimmista nisäkkäistä. Löytö viittaa siihen, että toisin kuin molekyylikellon perusteella on aikaisemmin päätelty, nokkaeläinten lahkon haarautuminen olisi tapahtunut huomattavasti hitaammin ja vesinokkaeläimet ja nokkasiilit olisivat erkaantuneet toisistaan jo varhaisliitukaudella. Toiseksi vanhin vesinokkaeläimen sukulainen on "obdurodon", jonka fossiilit ovat peräisin myöhäiseltä oligoseenikaudelta. Ensimmäiset nykyiselle vesinokkaeläimelle kuuluneet fossiilit ovat peräisin noin 100 000 vuoden takaa.


title: Vesinokkaeläin

text: Vesinokkaeläimen lajinkehityksen aikainen eroaminen muiden nisäkkäiden kehityslinjasta tekee vesinokkaeläimestä tärkeän linkin nisäkkäiden sekä lintujen ja matelijoiden välille. Vertailemalla vesinokkaeläimen genomia muiden jo selvitettyjen genomien kanssa voidaan päätellä, mitkä geenit ovat periytyneet varhaisilta esi-isiltä ja mitkä puolestaan ovat kehittyneet myöhemmässä vaiheessa. Vertailun avulla voidaan löytää myös täysin uusia geenejä. Vesinokkaeläimen ja ihmisen genomeja vertailemalla tutkijat uskovat saavansa parempaa tietoa muun muassa ihmisen immuniteettijärjestelmän evoluutiosta, sukupuolikromosomien kehityksestä ja tarkoituksesta sekä X-kromosomin inaktivaatiosta. Nokkaeläimiä tutkimalla tutkijat toivovat selvittävänsä myös syyn siihen, miksi kehittyi leimautuminen eli geenin aktiivisuuden määräytyminen sen mukaan, kummalta vanhemmalta geeni on periytynyt.


title: Vesinokkaeläin

text: Vesinokkaeläimen geeniperimän oletetaan auttavan lääketeollisuutta lääkemetabolian ja autoimmuunireaktioiden ymmärtämisessä ja ihmisille sopivien rokotteiden valmistuksessa. Myös vesinokkaeläimen myrkyllä arvellaan ominaisuuksiensa vuoksi olevan farmaseuttisia käyttömahdollisuuksia esimerkiksi kivun lievittämisessä.


title: Vesinokkaeläin

text: Vesinokkaeläimen genomin purkamista ehdotettiin vuonna 2003, ja sen luonnos julkaistiin "Naturessa" 8. toukokuuta 2008. Genomin luovuttanut vesinokkaeläinnaaras sai nimekseen Glennie. Genomi on noin 2,2 miljardin emäsparin kokoinen ja siinä on 18 527 geeniä. Genomia tutkimalla selvisi, että vesinokkaeläimen geeneistä on 82 prosenttia yhteisiä siihen verrattujen ihmisen, hiiren, koiran, opossumin ja kanan kanssa. Genomista löytyi myös matelijoiden kanssa yhteneviä piirteitä.


title: Vesinokkaeläin

text: Ryhmä Australian kansallisen yliopiston tutkijoita sai vuonna 2004 selville, että vesinokkaeläimellä on kymmenen sukupuolikromosomia. Myöhemmin nokkasiilillä vahvistettiin olevan samantapainen sukupuolikromosomisto. Valtaosalla nisäkkäistä on kaksi sukupuolikromosomia (XX/XY). Vesinokkaeläinuroksen kromosomit ovat aina XYXYXYXYXY. Vesinokkaeläimellä ei ole useimpien muiden nisäkkäiden sukupuolen määräävää geeniä SRY, mutta nisäkkäillä tyypillisesti autosomaalisena esiintyvä geeni Dmrt1 on vesinokkaeläimellä X1-sukupuolikromosomissa. Linnuilla sama geeni sijaitsee Z-sukupuolikromosomissa ja vaikuttaa sukupuolen kehitykseen. Epäselvää on, vaikuttaako Dmrt1 vesinokkaeläimen sukupuolikehitykseen, sillä normaalistikin nisäkkäiden sukupuolikromosomien geeneistä valtaosa on sukupuolineutraaleja. Toisaalta myös yksi vesinokkaeläimen Y-kromosomeista sisältää samoja geenejä kuin lintujen ZZ/ZW sukupuolikromosomit.


title: Vesinokkaeläin

text: Vesinokkaeläimen karyotyyppi on sukupuolesta riippumatta 52 ja poikkeaa ominaisuuksiltaan muiden nisäkkäiden karyotyypeistä useammalla tavalla. Vesinokkaeläimen geeneissä on, kuten eläimen ulkomuodossakin, nisäkkään piirteiden lisäksi piirteitä sekä linnuista että matelijoista. Karyotyyppi muodostuu muutamasta isohkosta ja useasta pienemmästä kromosomista. Poikkeuksellisesti karyotyyppiin kuuluu useita parittomia kromosomeja. Nämä kromosomit muodostavat meioosissa ketjun, johon kuuluu myös 17 pientä vaikeasti erotettavaa kromosomiparia.


title: Vesinokkaeläin

text: Lukuun ottamatta Etelä-Australiaa vesinokkaeläin asuttaa samoja alueita kuin se asutti ennen eurooppalaisten uudisasukkaiden saapumista. Ihmisen aiheuttamien vesinokkaeläimen elinympäristön muutosten on kuitenkin todettu aiheuttaneen paikallisia muutoksia ja pirstaloitumista lajin levinneisyyteen. Lajin nykyinen tilanne ja muutokset siinä tunnetaan heikosti, mutta vapaana elävien yksilöiden lukumäärä on todennäköisesti pienentynyt. Lajia pidetään kuitenkin edelleen yleisenä lähes koko esiintymisalueellaan. Lajia metsästettiin laajasti sen turkin takia aina 1900-luvulle asti, ja noin vuoteen 1950 saakka vesinokkaeläimet olivat vaarassa hukkua sisävesien kalastajien verkkoihin.


title: Vesinokkaeläin

text: Laji suojeltiin koko Australiassa 1905. Suojelutoimien ansiosta vesinokkaeläin ei vaikuta olevan välittömässä vaarassa kuolla sukupuuttoon, mutta siihen saattavat vaikuttaa sen elinpiirissä tapahtuvat patojen, kastelun, saasteiden, verkkojen ja ansojen aiheuttamat häiriöt. Vuonna 2011 julkaistun tutkimuksen mukaan myös ilmaston lämpeneminen voi vaikuttaa vesinokkaeläimen nykyiseen elinalueeseen. Vesinokkaeläin kokee lämpöstressiä, kun veden lämpötila kohoaa 25 °C:seen, ja veden lämpötilan nouseminen saattaa tulevaisuudessa pienentää vesinokkaeläimen elinaluetta jopa 30 prosenttia. Maailman luonnonsuojeluliitto on määritellyt vesinokkaeläimen silmälläpidettäväksi. Australiassa vesinokkaeläin on luokiteltu yleiseksi, mutta haavoittuvaiseksi lajiksi, ja lupa sen vankeudessa pitämiseen on rajattu vain harvoille eläintarhoille ja yliopistoille. Vesinokkaeläimen ottaminen lemmikiksi ja sen maasta vienti ovat ehdottomasti kiellettyjä.


title: Vesinokkaeläin

text: Vaikka vesinokkaeläimillä on luonnostaan vain vähän sairauksia, on Tasmaniassa viime aikoina laajalti huolestuttu "mucor amphibiorum" -sienitaudin vesinokkaeläinkannalle aiheuttamasta uhasta. Tauti, jota kutsutaan nimellä mukormykoosi vaikuttaa ainoastaan Tasmanian vesinokkaeläimiin, eikä sitä ole löydetty Manner-Australian kannasta. Sieni voi aiheuttaa tartunnan saaneille yksilöille vakavia ihovammoja tai haavaumia esimerkiksi selkään, häntään ja jalkoihin. Mukormykoosin aiheuttama ruumiinlämpötilan ylläpitokyvyn ja ravinnonhankinnan tehokkuuden heikkeneminen ja siitä aiheutuvat toissijaiset tartunnat voivat olla eläimelle kohtalokkaita. Tasmanian ministeriöt tekevät yhteistyötä kahden australialaisen yliopiston tutkijoiden kanssa selvittääkseen taudin vaikutuksen Tasmanian vesinokkaeläimiin sekä taudin tarttumistavan ja nykyisen levinneisyyden. Maahan tuodun ketun levinneisyys on rajoittunut viime aikoihin asti Manner-Australiaan, mutta yhä lisääntyvät todisteet viittaavat sitä elävän pieninä määrinä myös Tasmaniassa. Tätä tehokasta, mukautuvaa saalistajaa pidetään Australian suurimpana yksittäisenä tuhoisana maahan tuotuna saalistajana ja uhkana Australian alkuperäisille maaeläimille. Alkuperäisen biodiversiteetin kannalta olisi katastrofi, jos kettu pääsisi asettumaan Tasmaniaan pysyvästi. Tasmania edustaa todennäköisesti parasta mahdollista vesinokkaeläimen elinympäristöä Australiassa, ja sen vesinokkaeläinkanta on luultavasti Australian suurin. Sienitauti ja kettu voivat aiheuttaa lajille huomattavia ongelmia.


title: Vesinokkaeläin

text: Vesinokkaeläin esiteltiin suurelle osalle maailmaa 1939, kun "National Geographic" julkaisi artikkelin vesinokkaeläimestä sekä työstä, jota oli tehty sen tutkimiseksi ja yrityksistä kasvattaa lajia vankeudessa. Kasvatus vankeudessa on hankala tehtävä, ja vain joidenkin poikasten kohdalla tässä on onnistuttu – eritoten Healesville Sanctuaryssa, Victoriassa. Näiden tutkimusten johtava hahmo on David Fleay, joka perusti simuloidun jokitankin ”platypusaryn” Healesville Sanctuaryyn ja jonka onnistui saada vesinokkaeläimet lisääntymään vankeudessa 1943. Healesvillessa onnistuttiin samanlaisessa jokitankissa 1998 ja uudestaan 2000. Sydneyssä sijaitseva Taronga Zoossa syntyi kaksoset 2003 ja uudestaan 2006.


title: Vesinokkaeläin

text: Australian alkuperäiskansoilla on tarinoita vesinokkaeläimen synnystä. Usein niissä vesinokkaeläimen kerrotaan syntyneen sorsan ja vesirotan jälkeläisenä. Erään tarinan mukaan kyseessä oli kahden sielun kielletty liitto, josta rangaistuksena pari muutettiin sorsaksi ja vesirotaksi ja heidän jälkeläisistään tuli vesinokkaeläimiä. Toisen tarinan mukaan yksinäinen vesirotta Biggoon pakotti nuoren kauniin yksin uimassa olleen sorsan vaimokseen. Sorsa eli vesirotan vankina, kunnes lopulta pääsi pakenemaan ja palaamaan heimonsa luo. Sorsan munista ei kuitenkaan kuoriutunut lintuja vaan vesinokkaeläimiä. Sorsa ajettiin pois heimonsa luota, mutta sen poikaset asettuivat asumaan omilleen ja lisääntyivät.


title: Vesinokkaeläin

text: Uudesta Etelä-Walesista peräisin oleva tarina kuvaa vesinokkaeläimen outoa asemaa eläinkunnassa. Tilanpuutteen piinaamat eläimet kokoontuivat keskustelemaan siitä, kuinka ongelma voitaisiin ratkaista. Kokoukseen kyllästynyt kauluslisko aiheutti valtavan tulvan, joka tuhosi kaikkein runsaslukuisimman lajin, vesinokkaeläimet. Myöhemmin kävi ilmi, että yksi vesinokkaeläin selvisi tulvasta. Muut eläimet päättivät selvittää, ketkä olivat vesinokkaeläimelle lähintä sukua ja siten auttaisivat sitä. Kaikki kuitenkin löysivät yhteneviä piirteitä itsensä ja vesinokkaeläimen välillä, linnut muita enemmän. Lopulta ongelman ratkaisemiseksi vesinokkaeläimelle tarjottiin morsianta sen itse valitsemasta heimosta. Halutessaan päästä eroon lintujen heimosta vesinokkaeläin valitsi vaimokseen pussimäyrän. Vesinokkaeläimen onnistui päästä eroon höyhenistään, mutta sille jäi edelleen nokka ja räpylät ja sen vaimo muni edelleen munia. Lopulta vesinokkaeläin antoi periksi yrityksissään erota muista eläinheimoista ja vetäytyi omiin oloihinsa haluamatta olla sen suuremmin tekemisissä muiden lajien kanssa.


title: Vesinokkaeläin

text: Cape Yorkin niemimaalta, josta vesinokkaeläin on kuollut sukupuuttoon, on löydetty eläintä kuvaava luolamaalaus. Syntytarinansa lisäksi vesinokkaeläin esiintyy myös monissa muissa alkuperäisväestön tarinoissa. Sen kerrotaan muun muassa olleen osallisena Snowyjoen syntyyn. Vuonna 1899 julkaistu australialainen lastenkirja "Dot and the Kangaroo" kertoo vesinokkaeläimen vetäytyneen omiin oloihinsa, koska sitä ei moninaisen ulkomuotonsa vuoksi päästetty Nooan arkkiin.


title: Vesinokkaeläin

text: Vesinokkaeläintä sanotaan joskus todisteeksi siitä, että Jumalalla on huumorintajua. Lausahdus on esimerkiksi "Dogma"-elokuvassa. Vesinokkaeläimen nähtyään Charles Darwin kirjoitti 1836 päiväkirjaansa, että epäuskoinen voisi epäillä Maan eliöiden olevan kahden eri Luojan luomuksia. Vesinokkaeläin on ainutlaatuisuutensa vuoksi suosittu monien etenkin australialaisten yritysten, järjestöjen ja tapahtumien tunnuksena. Se on Australian Uuden Etelä-Walesin osavaltion kansalliseläin. Vesinokkaeläin ″Syd” oli yksi Sydneyn kesäolympialaisten 2000 kolmesta maskotista. Applen Darwin BSD -käyttöjärjestelmän maskotti on vesinokkaeläin Hexley. Kuvitteellisia vesinokkaeläimiä esiintyy myös television piirrossarjoissa, kuten Väpä "Vili Vilperissä" ja Nokkaeläin Perry "Finias ja Ferbissä".


title: Ääni ja vimma (musiikkikilpailu)

text: Ääni ja vimma on Suomen suurin bändikilpailu. Vuodesta 1996 järjestettyyn katselmukseen osallistuvien bändien määrä on kasvanut viime vuodet; vuonna 2007 osallistuvia yhtyeitä oli 208. Tapahtuman järjestää Helsingin kaupungin nuorisoasiainkeskus. Ääntä ja vimmaa nimitetään usein bändikilpailuksi, mutta järjestäjät painottavat sen olevan ensisijaisesti bändikatselmus, joka tarjoaa nuorille bändeille esiintymismahdollisuuden.


title: Ääni ja vimma (musiikkikilpailu)

text: Tapahtumaan osallistuvalta yhtyeeltä edellytetään, että


title: Ääni ja vimma (musiikkikilpailu)

text: Kilpailun voitto ei ole tae levytyssopimuksesta, mutta jo finaaliin pääsy on avannut monelle bändille tien levy-yhtiöiden tietoisuuteen ja sitä kautta levytyssopimukseen. Palkintona Ääni ja vimma -finalisteille on annettu muun muassa studioaikaa Munkkiniemen MD-Studiolla, lahjakortteja soitinliikkeisiin sekä esiintymismahdollisuuksia nuorisoasiainkeskuksen kautta.


title: Ääni ja vimma (musiikkikilpailu)

text: Katselmuksen finaali pidettiin Tavastialla vuoteen 1998 saakka. Vuodesta 1999 lähtien voittaja on selvitetty nuorisoasiainkeskuksen omassa tilassa Gloriassa. Semifinaali ja finaali lähetetään nuorten kuvaamana suoraan Internetiin, joten tunnelmia voi seurata myös kotoa käsin.


title: Ääni ja vimma (musiikkikilpailu)

text: Äänen ja vimman rinnalle on tullut Junior Ääni ja vimma, jota on järjestetty vuodesta 2000. Junnuvimma on bändikilpailu alle 15-vuotiaille. Sen voittaja saa palkinnoksi esiintymisen varsinaisen Äänen ja vimman finaaliin kulttuuriareena Gloriaan. Junior Ääni ja vimma järjestetään joka kevät Pasilan nuorisotalolla Helsingissä.


title: Ääni ja vimma (musiikkikilpailu)

text: Vuosina 2012-2013 katselmus piti taukoa jolloin vuonna 2012 Junior Ääni ja vimman voitti Rock Revolution ja silloin rockin SM-kilpailut tekivät paluun. Lisäksi Ääni ja Wimma sekä Loistefestari yhdistyivät Loistewimmaksi ja viikonlopputapahtumassa esiintyi Retro Station-yhtyeen lisäksi aikaisemmin katselmuksessa mukana olleita yhtyeitä. Muut finalistit: Taken, Kickin' 5, Volta, Retards on the Run, Urja Junior Äänen ja Vimman voittaja: Rock RevolutionMuut finalistit: Apina, Four Of A Kind, The White Washed, Gods of Sex, Heartblock, Nuclear Omnicide, Affinity


title: Ääni ja vimma (musiikkikilpailu)

text: Junior Äänen ja Vimman voittaja: DawnMuut finalistit: Destiny Ocean, Auntie Mary, Napoleon Says, Spidemia, Cauna, Instinct, Whitelines


title: Ääni ja vimma (musiikkikilpailu)

text:
Junior Äänen ja Vimman voittaja: NoMoreChange
Muut finalistit: KlubiKirves, Suicide Hotline, Mutteri, Devenial Verdict, Marynolia, Carry the Black Cross ja Nihile


title: Ääni ja vimma (musiikkikilpailu)

text: Junior Äänen ja Vimman voittaja: SpidemiaMuut finalistit: KolmeM, Captain Skullfuck, Miehuuskoe, Sielunpyssy, Another Happy Family, The Jasser Arafats, White Lie ja Constantine.


title: Ääni ja vimma (musiikkikilpailu)

text: Junior Äänen ja Vimman voittaja: SukupuuMuut finalistit: Lithuria, Half Apple, Hässäkkä, The Beheading, Ballet, Shattered Within, Trespassenger, Sooz, Thrust Moment, Dirty Licks ja Groke's Clan.


title: Ääni ja vimma (musiikkikilpailu)

text: Junior Äänen ja Vimman voittaja: RelaxJunior Äänen ja Vimman voittaja: The FrezaMuut finalistit: Eloveena, Tirehtöörit, Dirty Licks, The Dance, Kapula Rattaissa, Chaos Infinitum ja To the Darker Grounds.


title: Ääni ja vimma (musiikkikilpailu)

text: Junior Äänen ja vimman voittaja: SignalMuut finalistit: Rounders, Smak, Jerkstars, Prode, Marbleframe, Silent Dream ja The DMS.


title: Ääni ja vimma (musiikkikilpailu)

text: Junior Äänen ja vimman voittaja: V.I.PMuut finalistit: Incredible Nothing, King Star, KIA, Barock, Sydän sydän, E 75 ja Product of Rage.


title: Ääni ja vimma (musiikkikilpailu)

text: Junior Äänen ja vimman voittaja: Deep Blue GirlsJunior Äänen ja vimman voittaja: SmakMuut finalistit: Kometa, Nicole, Naked, Ensiferum, KC 4, Jayva ja Turisas.


title: Ääni ja vimma (musiikkikilpailu)

text:
Junior Äänen ja vimman voittaja: GlamMuut finalistit: Relic, Down Bound, Maaginen Teatteri, Angel Lust, Bitch, Living Room ja Condition Red.
Muut finalistit: NSB, Anal Grind, Function A. D., Hab's ja Plump.


title: Auran Aallot

text: Auran Aallot on turkulainen paikallisradio. Radioasema aloitti toimintansa 7. syyskuuta 1985 yhtenä Suomen ensimmäisistä kaupallisista radiokanavista. Auran Aallot omistaa TS-Yhtymä, ja samalla yrityksellä on myös toinen kanava nimeltään Zoom FM. Toimiluvan haltija on Turun Paikallisradio Oy. Juontajina toimivat arkisin Sanna Linjos, Eero Karisalmi, Henna-Riikka Myrskylä. Markku Silvennoinen toimii urheiluselostajana. Tuottajana toimii Ville Klami.


title: Auran Aallot

text:
Lauantaisin Auran Aaltojen ohjelmistossa on "Sävel soi" -toivemusiikkiohjelma kello 18-21. Auran Aallot selostaa Turun Palloseuran jääkiekko- ja jalkapallojoukkueiden vieraissa pelattavat ottelut suorina lähetyksinä.
Auran Aallot lähettää viidellä eri taajuudella:


title: Auran Aallot

text: Paikallisradiotoiminnan niin sanotussa ensimmäisessä aallossa 1985 Turkuun myönnettiin jaettu toimilupa, jonka saajat olivat alun perin toimilupia erikseen hakeneet Näkövammaisten Keskusliitto ja Turun Sanomalehtimiesyhdistys. Keskusliitto katsoi hakemuksessa edustavansa sekä näkövammaisia että muitakin, jotka ovat ”tiedonsaannin tyhjiössä”. Keskusliitto ei hakenut lupaa järjestöradiolle vaan yleisen tiedonvälityksen parantamiseksi.


title: Auran Aallot

text: Jaetun toimiluvan tultua perustettiin radiotoimintaa varten oma yhtiö, Turun Paikallisradio Oy. Se tai Sanomalehtimiesyhdistys eivät kuuluneet Paikallisradioliittoon, mutta Näkövammaisten Keskusliitto kuului. Radion kanavaprofiiliksi kaavailtiin Yleisradiota kansanomaisempaa, läheisempää ja ripeämää otetta. Ohjelma-aikaa haluttiin luovuttaa etenkin kulttuurialan toimijoille, ei niinkään poliittisille tai uskonnollisille ryhmille. Turun sanomalehtimiesyhdistys luopui osuudestaan jo vuoden 1985 lopulla, jolloin omistajaksi jäi Näkövammaisten Keskusliitto.


title: Auran Aallot

text: Auran Aaltojen ensimmäisenä päätoimittajana vuosina 1985–1989 toimi Markku Heikkilä.


title: Auran Aallot

text: Auran Aallot lähetti ohjelmaa aluksi vain klo 8–10.30 ja 15–17. Vuonna 1987 lähetykset jatkuivat tauotta aamukuudesta puoli seitsemään illalla, ja korotettu antenni mahdollisti stereolähetykset. Paljon kuuntelijoita tavoittivat suorat urheiluselostukset, paikallisuutiset, pienoiskuunnelmat ja tietokilpailut. Turun kaupunginvaltuuston kokoukset radioitiin suorina. Oma musiikkitoimittaja piti yllä laajaa musiikkitarjontaa ja toimitti levymyyntitietoihin perustuvaa listaohjelmaa. Ohjelmistoon kuuluivat myös viikonloppujen nuortenohjelmat ja juonnetut yöradiot.


title: Auran Aallot

text: Yleisradion lakko marraskuussa 1988 antoi Auran Aalloille ja muille paikallisradioille mahdollisuuden laajentaa tarjontaansa. Kello 22:n iltauutiset aloitettiin ensin lakon takia tilapäisinä, mutta niitä jatkettiin Yleisradion lähetysten taas alettuakin.


title: Auran Aallot

text: Vuonna 1988 kanavan avainhenkilöt Markku Heikkilä ja Kaija Väisänen lähtivät perustamaan omaa Radio Sataa. Näkövammaisten Keskusliitto myi 70 % Auran Aaltojen osakkeista 1989 TS-Yhtymän omistamalle Turun Kaapelitelevisio Oy:lle, joka haki samalla itselleen omaa radiotoimilupaa. Kevään 1989 toimilupien jaossa Auran Aallot sai jatkoluvan, minkä lisäksi uudet toimiluvat Turkuun saivat Turun Kaapelitelevisio, Heikkilän ja kumppanien uusi yritys Pro Radio Oy sekä ei-kaupallinen Turun Lähiradio ry. Valtioneuvoston hyväksyttyä Auran Aaltojen myynnin Turun Kaapelitelevisiolle, viimeksi mainittu luopui saamastaan radioluvasta.


title: Auran Aallot

text: Kesällä 1989 Auran Aaltojen ohjelmatuotantoa laajennettiin myös arkiyöt kattavalla juonnetulla yöradiolla, Radio Luxembourgin musiikkiohjelmalla ja BBC:n ulkomaanpalvelun päivittäisillä suomenkielisillä iltauutisilla. Uusina radioääninä aloittivat muun muassa Antti Korhonen, Jussu Pöyhönen, Heikki Hilander, Janne Porkka ja Matti Inkinen.


title: Auran Aallot

text: 1990-luvun alussa alkoi kova kilpailu Markku Heikkilän ja muiden entisten auranaaltolaisten perustaman Radio Sadan sekä kuuluvuuttaan Turussa parantaneen Meriradion kanssa. Kesäkuussa 1990 myös Yle uudisti radiokanavansa, ja etenkin Radio Suomi alkoi viedä kuuntelijoita paikallisradioilta. Auran Aallot aloitti yhteistyön helsinkiläisen Radio Ykkösen ja tamperelaisen Radio Sataplussan kanssa yhteisohjelmalla Radio Ruuhka-Suomi, joka täytti kaikkien kolmen aseman arkipäivien tunteja 1991–1993.


title: Auran Aallot

text: Suomen 1990-luvun alun lama sekä oikeuden päätöksellä maksuun määrätyt korvausrästit Gramexille romahduttivat Auran Aaltojen talouden, mutta pääomistaja TS-Yhtymä pelasti radioaseman konkurssilta. Auran Aaltojen kuuluvuusalue laajeni Uuteenkaupunkiin 1993 ja Loimaalle 1996.


title: Auran Aallot

text: Vuonna 1999 Auran Aallot liittyi Radio Plus -ketjuun, jonka tarkoitus oli vahvistaa ketjun perustaja-asemien kilpailukykyä uutta Radio Novaa ja alan muuta ketjuuntumista vastaan yhteisellä ohjelmistolla ja mainosmyynnillä.


title: Radio Pori

text: Radio Pori on 1. joulukuuta 1985 toimintansa aloittanut paikallisradio, joka kuuluu Porin ja Kokemäen lähikuntien alueella sekä netissä osoitteessa Radiopori.fi. Radio Pori on 42 000 viikoittaisella kuuntelijallaan (KRT 4/2009) Porin kuunnelluin kaupallinen radiokanava. Kanavan kohderyhmä on 25–55-vuotiaat aikuiset.


title: Radio Pori

text: Kanavalla on juonnettua lähetystä arkisin kello 6.30–18.00 ja lauantaisin kello 9.00–14.00. Radio Pori selostaa lisäksi kaikki SM-liigassa pelaavan Porin Ässien ottelut. Muina aikoina kanavalla soi musiikki.


title: Radio Pori

text: Juonnetun lähetyksen aikana kanava lähettää uutiset ja säätiedot tasatunnein. Uutisotsikot arkiaamuisin kello 6.30, 7.30 ja 8.30. Lehtikatsaus arkisin kello 8.40 ja paikalliset menovinkit kello 9.00 ja 10.00 välillä. Juontaja ja uutistoimittaja keskustelevat päivän uutisaiheista Uutispäivässä kello 10.30 ja 15.30.


title: Radio Pori

text: Kerran viikossa Radio Pori kutsuu ajankohtaisen vieraan keskustelemaan tunnin ajaksi. Torstain kahvivieras -ohjelma lähetetään torstaisin klo 13.00-14.00.


title: Radio Pori

text: Musiikkilinjaansa asema luonnehtii porilaiseen makuun rakennetuksi kokonaisuudeksi, jossa kotimaisten suosikkien rinnalla soi monipuolinen ulkomainen musiikki.


title: Radio Pori

text: Radio Porin kotisivu löytyy osoitteesta Radiopori.fi. Sisällön pääpaino on paikallisissa asioissa, mutta verkkosivuilla on myös valtakunnallisia uutisia. Suoran nettilähetyksen lisäksi Radio Porissa kuultavat haastattelut ja ohjelmasarjat on mahdollista kuunnella jälkikäteen. Paikallisella urheilulla on sivustolla täysin oma uutisosionsa.


title: Radio Pori

text: Satakunnasta kadonneista tai löytyneistä lemmikeistä voi ilmoittaa Suomen Löytöeläinapu ry:lle. Ilmoitukset luetaan Radio Porin lähetyksessä, jonka lisäksi ne julkaistaan Karkurit.fi -sivustolla.


title: Radio Pori

text: Radio Pori palkittiin vuoden 2010 Radio Gaalassa "Vuoden paikallisena radiona" ja vuoden 2011 gaalassa "Vuoden radiona". Aikaisemmin Radio Pori on palkittu Vuoden radiona kolmesti (1989, 1994, 1998).


title: Radio Pori

text: Radio Porin omistaa porilainen Mediatakojat Oy, jonka tytäryhtiö on mainostoimisto Jabadabaduu.


title: Lankkupihvi

text: Lankkupihvi on liharuokalaji, jota tarjoillaan yleensä puulankulta ranskalaisten tai lohkoperunoiden kera. Lisukkeena saa olla myös kastikkeita ja salaattia. Runsas maustaminen suolalla ja pippurilla on tavallista. Pihvi on yleensä naudanlihaa.


title: Pieru

text: Pieru () on nisäkkäiden ruoansulatuselimistössä elävien symbioottisten bakteerien ja hiivojen tuottamaa suolikaasua. Nimitystä "pieru" käytetään myös fysiologisesta tapahtumasta, "pieraisusta", jossa kyseistä kaasua purkautuu peräaukon kautta nopeasti ja usein äänekkäästi ulos. Pieraisut koetaan usein kiusallisiksi sekä hajun että äänen perusteella. Ne on mahdollista välttää pidätyslihaksen avulla, mutta pierua purkautuu myös huomaamattomasti, mitä ei voi estää. Todella runsasta, vatsanväänteitä aiheuttavaa pierun muodostusta kutsutaan "ilmavaivoiksi".


title: Pieru

text: Toisin kuin joskus väitetään, sana "pieru" ei ole alatyylinen vaan täysin yleiskielinen. Esimerkiksi teoksessa Lääketieteen termit – Duodecimin selittävä suursanakirja sana "pieru" on ilman mitään tyylilajimerkintöjä.


title: Pieru

text: Tutkimusten mukaan ihminen vapauttaa keskimäärin 0,5–2 litraa kaasua vuorokaudessa lynkkysuolensa välityksellä. Keskimääräinen kertapäästö vaihtelee 35–90 millilitran välillä. Koostumus vaihtelee suuresti, mutta 99 % kaasusta koostuu hiilidioksidista (5,1–29 %), vedystä (0,06–47 %), typestä (23–80 %), hapesta (0,1–2,3 %) ja metaanista (0–26 %). Nämä yleiset kaasut ovat myös suhteellisen hajuttomia. Kaasua niellään syödessä tai juodessa, minkä lisäksi niitä vapautuu ruuansulatusprosessissa.


title: Pieru

text: Suolikaasuun hajun tuova aines muodostaa noin prosentin pierun yhteydessä vapautuvan kaasun kokonaistilavuudesta. Haju muodostuu ihmisen sisällä olevan bakteeritoiminnan tuloksena. Kyseisiä bakteereja ovat muun muassa "E. coli", "Klebsiella"- sekä "Clostridium"-sukuiset bakteerit. Bakteerit majailevat enimmäkseen varsinaisessa paksusuolessa, jossa ne alkavat kuluttaa sulamatonta ruokaa ja tuottavat siten omia päästöaineitaan, kaasua. Nämä kaasut koostuvat tyypillisesti rikkiä sisältävistä molekyyleistä kuten dimetyylisulfidista ja metyylimerkaptaanista.


title: Pieru

text: Vetykaasu, metaani ja hiilidioksidi syntyvät pieruihin pääasiassa myös paksusuolen bakteeritoiminan tuloksena. Noin kolmanneksella aikuisväestöstä bakteerikanta tuottaa metaania, kahdella kolmanneksella ei. Syytä tähän ei tiedetä. Hiilidioksidia syntyy kahdella tavalla: suurin osa syntyy, kun vetykarbonaatti neutralisoi ruuansulatuskaasuja, mutta pieniä määriä syntyy myös anaerobisessa käymisprosessissa suolistossa. Typpi joutuu suolikaasuihin luultavimmin sekä niellyn ilman välityksellä että verenkierrosta. Hapen määrä peräsuoleen ehtivässä kaasussa jää pieneksi, koska paksusuolen bakteeritoiminta kuluttaa siitä valtaosan.


title: Pieru

text: Suolikaasun koostumuksen suuret vaihtelut johtuvat enimmäkseen ihmisen syömistä ainesosista. Erityisesti monimutkaiset, kolmesta tai neljästä sokerista koostuvat hiilihydraattimolekyylit ovat useimmin ruuansulatuksessa sulamatta jääviä ainesosia, jotka jäävät paksusuolen bakteerien ravinnoksi ja joista siten muodostuu eniten pahanhajuisia kaasuainesosia. Ihmisen ruuansulatus pystyy hyödyntämään parhaiten yksinkertaisia hiilihydraatteja ja sokereita. Vähiten monimutkaisia hiilihydraatteja on lihassa, kalassa, viinirypäleissä, marjoissa, perunalastuissa, pähkinässä ja kananmunassa. Niitä on enemmän pasteijoissa, perunassa, sitrushedelmissä, omenoissa ja leivässä. Eniten pahanhajuista kaasua tuottavia ainesosia on pavuissa, porkkanoissa, rusinoissa, banaanissa, sipulissa, ja maitotuotteissa.


title: Pieru

text: Laktoosi-intoleranssista kärsivillä ihmisillä paksusuolen bakteerit tuottavat normaalia enemmän kaasua laktoosia sisältävien ruokien tai juomien nauttimisen jälkeen, koska intolerantikkojen ruuansulatuselimistöstä puuttuu laktoosia hajottava laktaasi-entsyymi, eikä laktoosi siten hajoa aikaisemmin.


title: Pieru

text: Ihmisen ohutsuoli sisältää jatkuvasti noin 30–200 cm³ kaasuja. Ihminen tuottaa tunnissa peräsuolen kautta purkautuvaa kaasua enintään noin 100 cm³ ja vuorokaudessa kaasuntuotanto on tilavuudeltaan keskimäärin 400–1200 cm³. Levittin tutkimuksissa seitsemän kontrollihenkilön ryhmä tuotti keskimäärin 13,6 pierua vuorokaudessa, keskihajonnan ollessa 5,6. Laktoosi-intolerantikolla määrä saattoi nousta jopa 34:ään pieruun vuorokaudessa.


title: Pieru

text: Ruoansulatuselimistössä syntyvä kaasu varastoituu peräsuoleen, mistä se purkautuu ulos peräaukon kautta. Peräsuoli ja anaalikanava annostelevat yhden pieraisun aikana vapautuvan kaasun määrää. Anaalikanavassa on lisäksi reseptoreja, joiden tehtävänä on tunnistaa, virtaako anaalikanavaan kaasua vai ulostetta. Kun paine kasvaa riittävän suureksi, peräaukon sisempi sulkijalihas rentoutuu, jolloin kaasu pääsee esteettä virtaamaan kohti peräaukkoa. Pieraisun aikana ulompi sulkijalihas pysyy kireänä, jotta ulosteen roiskuminen kaasun purkautuessa estyy. Keskushermosto välittää viestin lähestyvästä purkautumisesta kaasun lähetessä anaalikanavasta peräaukkoon myös ulommalle sulkijalihakselle. Sisempi sulkijalihas on tahdosta riippumaton, ulompi tahdonalainen.


title: Pieru

text: Pieraisun synnyttämä ääni johtuu peräaukon kudosten värähtelystä. Ääni vaihtelee sen mukaan, miten kireä henkilön rengaslihas on ja kuinka suuri on vapautuvan kaasun paine. Seisomisasento mahdollistaa yleensä istuma-asentoa äänettömämmän päästön.


title: Pieru

text: Vatsakivuista kärsivät ihmiset, jotka pitävät syynä runsasta suolistokaasun muodostusta, eivät yleensä tuota kuitenkaan muita enemmän kaasuja. Levittin kokeet osoittavat, että syynä vatsakipuihin voi pikemminkin olla kaasun huono liikkuvuus ohutsuolesta peräsuoleen. Vaikka ruokavalion muutoksella ja ilman nielemisen välttämisellä voi olla vaikutusta, saattaa paras hoitokeino olla kaasun liikkumisnopeuteen vaikuttaminen.


title: Pieru

text: Pierun äänenvoimakkuudella ei ole perimätiedosta huolimatta vaikutusta pierun hajuefektiin, joka on tutkimusten mukaan täysin riippuvainen siinä olevien hajuainesosien konsentraatiosta. Tulitikun sytyttäminen ei myöskään yleensä poista hajua, joskin se voi hieman peittää sitä.


title: Pieru

text: Michael D. Levittin tutkimusryhmä on testannut hajuhaittojen poistamiseksi tarkoitettua tuotetta, istumatyynyä nimeltä "Toot trapper", jonka on todettu poistavan 90 % hajuhaitasta. Pierujen tutkimukseen on myös kehitetty laite, letku ja ilmatiivis pussi, jolla suolikaasuja saadaan talteen. Laitteen avulla tehdyissä sokkotutkimuksissa Levittin tutkimusryhmä totesi, että miehet tuottavat enemmän kaasua keskimäärin per päästö (110 ml) kuin naiset (80 ml). Naisten päästöissä oli puolestaan tilastollisesti merkitsevästi (p < 0,01) enemmän rikkivetyä kuin miehillä. Edelleen Levittin ryhmän aistinvaraiset laboratoriokokeet totesivat naisten päästöissä olevan tilastollisesti merkitsevästi (p < 0,02) enemmän keskimääräistä hajuintensiteettiä, minkä johdosta voitiin todeta hajun johtuvan suurelta osin rikkivedyistä.


title: Pieru

text: Pierun pidättäminen on epäterveellistä, koska silloin suolistossa olevat myrkylliset kaasuainesosat imeytyvät takaisin kehoon ja rasittavat elimistöä.


title: Pieru

text: Pieru sanana on täysin yleiskielinen, vaikka se voi tuntua alatyyliseltä. Toisin kuin esimerkiksi sana "paska", joka on muuttunut alatyyliseksi ja korvataan uloste-sanalla, pieru-sanalle ei ole tyydyttävää suomenkielistä kiertoilmausta. Sanaa pieru käytetään lääketieteen terminäkin latinankielisen ilmauksen ("flatus") ohella.


title: Pieru

text: Maailmanhistoria tuntee pierun aiheuttamia tapahtumia. Esimerkiksi 1500-luvun Englannissa Edward de Vere, Oxfordin jaarli, pieraisi vahingossa vannoessaan uskollisuutta kuningatar Elisabet I:lle, minkä jälkeen hän lähti omatoimisesti maanpakoon seitsemäksi vuodeksi. Hänen palattuaan kuningatar totesi, että oli jo melkein unohtanut pieraisun.


title: Pieru

text: Pierun ääntä yritetään matkia suulla, kainalolla tai yhteen puristetuilla kämmenillä, ja siten saattaa toinen ihminen "syylliseksi" pieruun. Syynä voi olla esimerkiksi kaveriporukan keskinäinen pila. Pilailutarvikeliikkeistä voi löytää myös teollisesti valmistettuja pierumaisia ääniä tuottavia laitteita kuten pierutyynyjä.


title: Pieru

text: Kurt Vonnegut kuvaa pierun suhdetta ihmisyyteen ja ihmisen ryhmäkäyttäytymiseen kirjassaan "Galápagos". Tarinassa joukko nykyihmisiä loikoilee rannalla. Yksi pieraisee ja kaikki nauravat. Sitten evoluutio kääntyy takaperin ja kuluu miljoona vuotta. Jälleen joukko ihmisiä loikoilee rannalla, nyt lähes kaloiksi taantuneina. Yksi pieraisee. Kaikki nauravat.


title: Pieru

text: Pieru on hyvin suosittu huumorin lähde. Esimerkkejä pieruhuumorista ovat televisiosarja "South Park" sekä elokuvat "American Pie" ja "Austin Powers". Suomessa pieruhuumoria edustaa esimerkiksi "Peräsmies"-sarjakuva.


title: Pieru

text: Oma pieruviihteen lajityyppinsä on "pierutaide". Sen esittäjien ohjelmanumerona on piereskely. Esimerkiksi Englannin kuningas Henrik II:n hovin narri Roland le Peteur, joka tunnettiin myös nimellä "Roland the Farter", oli tunnettu juhlapäivien ohjelmanumerostaan, jossa hän osasi hypätä ilmaan, viheltää ja pieraista yhtaikaa.


title: Pieru

text: Ranskalainen Joseph Pujol alias Le Pétomane muistetaan edelleenkin yhtenä genrensä eturivin edustajista. Hänen taiteilijanimestään juontuvat termit "petomaani" (kirjailija Arto Kytöhongan suomennos: "pierikkö"), jolla nykyään tarkoitetaan yleisesti pierutaiteilijaa, ja "petomania", joka vastaavasti tarkoittaa pierutaidetta. Nykyajan tunnetuin pierutaiteilija lienee brittiläinen Mr. Methane.


title: Mimas

text: Mimas on Saturnuksen kuu. Sen löysi William Herschel vuonna 1789.


title: Mimas

text: Kuu on nimetty kreikkalaisen mytologian henkilön, Gaian pojan Mimaksen mukaan. Se tunnetaan myös tunnuksella Saturnus I.


title: Mimas

text: William Herschelin poika, John Herschel, ehdotti kuulle nimeä "Mimas" vuonna 1847 julkaisussaan "Results of Astronomical Observations made at the Cape of Good Hope". Myös muut silloin tunnetut kuusi kuuta ovat saaneet nimensä kyseisestä julkaisusta.


title: Mimas

text: Mimaksen alhainen tiheys (1,17 g/cm³) viittaa siihen että se koostuu lähinnä vesijäästä kiven osuuden ollessa pieni. Vuorovesivoimat vaikuttavat kuuhun niin, ettei se ole täysin pallomainen; sen pisimmän ja lyhimmän akselin ero on noin 10 %. Mimaksen jokseenkin munamainen muoto on erityisen selkeästi nähtävissä uusissa Cassini-luotaimen ottamissa kuvissa.


title: Mimas

text: Mimaksen huomattavin piirre on valtava, 130 kilometrin läpimittainen törmäyskraatteri nimeltään Herschel kuun löytäjän mukaan. Herschelin läpimitta on lähes kolmasosa koko kuun halkaisijasta; kraatterin reunavallit ovat noin 5 km:n korkuisia, osa sen pohjasta ulottuu 10 km:n syvyydelle, ja sen keskushuippu kohoaa 6 km kraatterin pohjan yläpuolelle. Jos Maassa olisi suhteessa samankokoinen kraatteri, olisi sen oltava halkaisijaltaan yli 4 000 km eli Kanadaa leveämpi. Kraatterin muodostanut törmäys on lähes hajottanut koko kuun; Mimaksen vastakkaisella puolella on nähtävissä halkeamia jotka saattavat olla peräisin šokkiaalloista, jotka ovat kulkeneet kuun läpi.


title: Mimas

text: Pinta on pienten törmäyskraattereiden täyttämä, mutta toista lähellekään Herschelin kokoista kraatteria ei kuussa ole. Vaikka Mimas onkin hyvin kraatteroitunut, kraatteroituminen ei ole ollut tasaista. Suurin osa pinnasta on yli 40 km:n läpimittaisten kraatterien peittämä, mutta eteläisellä napa-alueella yli 20 km:n läpimittaisia kraattereita ei juurikaan ole. Tämä viittaa siihen, että jokin prossessi on hävittänyt suuremmat kraatterit.


title: Mimas

text: Tutkijat ovat määrittäneet virallisesti kaksi geologista muodostelmatyyppiä Mimaksella: "crater" (kraatterit) ja "chasmata" (rotkot).


title: Mimas

text: Cassini-luotain on ohittanut Mimaksen ja ottanut siitä kuvia.


title: Ampumahiihto

text: Ampumahiihto on talviurheilulaji, jossa on yhdistetty maastohiihto ja ammunta.


title: Ampumahiihto

text: Ampumahiihdon perinteet juontavat osittain metsästys- ja sodankäyntitaitoihin. Arktisissa talvioloissa metsästävän tai taistelevan armeijan tuli kyetä ampumaan rasittavan hiihdon jälkeen tarkasti.


title: Ampumahiihto

text: Tiettävästi ensimmäinen ampumahiihtoa muistuttanut kilpailu käytiin vuonna 1767 norjalaisten rajavartioston sotilaiden välillä. Laji kasvatti asteittain suosiotaan Skandinaviassa sotilaiden harjoittelumenetelmänä. Ampumahiihdon esiaste, sotilaspartiohiihto, oli talviolympialaisten virallisessa kisaohjelmassa Chamonix’ssa vuonna 1924, sekä näytöslajina kolme kertaa kertaa vuosina 1928, 1936 ja 1948.


title: Ampumahiihto

text: Nykyinen ampumahiihto on lähtöisin Ruotsista, jossa kilpailtiin yhdellä 20 kilometrin mittaisella lenkillä, jonka varrella oli neljä erillistä ampumapaikkaa. Niiden ampumamatkat olivat 250, 200, 150 ja 100 metriä. Kolme pisintä matkaa ammuttiin makuulta ja viimeinen pystystä. Aseena käytettiin metsästys- tai sotilaskivääriä ja ohilaukauksista sakotettiin kahdella lisäminuutilla loppuaikaan. Alkuperäinen taulu oli mustanruskea ympyrä, jonka läpimitta oli 25 cm, ja jonka alareunasta puuttui 5 cm:n segmentti. Suomessa Suojeluskuntajärjestö aloitti ampumahiihtotoiminnan 1920-luvulla. Vuonna 1966 siirryttiin käyttämään vain 150 metrin matkaa, jolta ammuttiin järjestyksessä makuu, pysty, makuu, pysty. Taulu muuttui kaksirenkaiseksi. Ulompaan renkaaseen osumisesta sakotettiin yhdellä ja ohilaukauksesta kahdella minuutilla. Samana vuonna kilpailtiin ensimmäisen kerran 4 × 7,5 kilometrin viestihiihdossa. Vuonna 1973 järjestettiin 10 kilometrin pikamatkakilpailu, jossa käytettiin viestin tapaan rikkoutuvia tauluja. Tässä kilpailumuodossa ammuntoja oli vain kaksi ja käytettiin 150 metrin sakkokierrosta rangaistuksena ohilaukauksesta. Vuonna 1981 normaalimatkalla, eli 20 km matkalla, siirryttiin yhden minuutin sakkoon, jonka sai ohilaukauksesta.


title: Ampumahiihto

text: Ensimmäiset nykyaikaisen ampumahiihdon MM-kilpailut käytiin vuonna 1958, ja laji oli olympialaisten virallisessa kisaohjelmassa Squaw Valleyn kisoissa 1960. Naiset kilpailivat lajissa ensimmäistä kertaa olympiatasolla Albertvillessä 1992.


title: Ampumahiihto

text: Ampumahiihdossa käytetty ase vaihdettiin vuonna 1978 suomalaisaloitteesta sotilaskivääristä pienoiskivääriksi. Ampumamatka lyheni samalla 150:stä 50 metriin. Vuonna 1985 alettiin yleisesti käyttää luisteluhiihtoa, mikä on ollut merkittävä asia lajin kehittymiselle. Vuonna 1993 perustettiin lajin kansainvälinen kattojärjestö, Kansainvälinen ampumahiihtoliitto (IBU).


title: Ampumahiihto

text: Ampumahiihdossa hiihdetään vapaalla hiihtotavalla. Aseena käytetään pienoiskivääriä, jota kannetaan hiihdettäessä selässä. Juniori-ikäiset eivät kanna asetta selässään, vaan ase on hiihdon ajan ampumapaikalla. Ase tulee selkään 17-vuotiaiden sarjoissa sekä tytöillä että pojilla. Uusimmissa asemalleissa on varmistin, mutta se ei ole pakollinen varuste eikä sitä ammunnassa käytettäisikään. Optiset tähtäimet eivät ole sallittuja; tähtäimenä käytetään diopteritähtäimiä. Ne koostuvat etu- ja takatähtäimestä. Takatähtäin on vain reikä, jonka läpi katsotaan etutähtäimeen, missä itse tähtäin sijaitsee. Lippaaseen mahtuu viisi patruunaa. Jos varapatruunoita joutuu käyttämään, ne täytyy ladata aseeseen yksitellen. Lippaita on yksi jokaista ampumakertaa varten ja ne kiinnitetään hiihdon aikana yleensä aseen tukkiin niille varatuille paikoille.


title: Ampumahiihto

text: Ampumahiihdossa ammutaan makuu- ja pystyasennosta. Molemmista asennoista ammuttaessa ampumamatka on sama (50 metriä), mutta taulun osuma-alue on erikokoinen. Pystyasennosta ammuttaessa osuma-alueen koko on halkaisijaltaan 11,5 senttimetriä ja makuuasennosta ammuttaessa 4,5 senttimetriä. Taulun kaatumiseen riittää, kun puoli luotia osuu tauluun. Ohilaukauksen sattuessa kilpailija joutuu kilpailumuodosta riippuen sakkokierrokselle tai saa sakkominuutin. Jokaisella ampumapaikalla on viisi taulua, joiden alas ampumiseen on käytettävissä viisi patruunaa. Yksilölajeissa sallitaan varapatruunat vain jos aseeseen tulee syöttöhäiriö. Viesteissä on käytettävissä 5+3 patruunaa viiden taulun alas ampumiseen eli kolme varapatruunaa, jotka on ladattava aseeseen ja ammuttava yksitellen.


title: Ampumahiihto

text: Kansainvälisissä IBU:n alaisissa kilpailuissa käytetään kahta erilaista taulutekniikkaa: mekaanista suomalaista ja sähköistä saksalaista. Suomalainen tekniikka toimii painovoimalla, ja sen on kehittänyt liperiläinen Ilmo Kurvinen. Taulut valmistetaan Liperin Ylämyllyllä, ja niitä on tehty noin 7 000 kappaletta ja viety yli 30 maahan.


title: Ampumahiihto

text: Seuraavien kilpailumuotojen matkat ovat aikuisten sarjojen mukaan.


title: Ampumahiihto

text: Normaalimatkan () pituus on miehillä 20 kilometriä ja naisilla 15 kilometriä. Lähtö tapahtuu lähettämällä kilpailijat matkaan yksitellen 30 sekunnin välein. Normaalimatkaan kuuluu neljä ammuntaa. Ensin on makuuammunta, seuraavaksi pystyammunta, sen jälkeen jälleen makuuammunta ja lopuksi pystyammunta. Jokaisesta ohilaukauksesta lisätään hiihtoaikaan yksi sakkominuutti.


title: Ampumahiihto

text: Kansainvälinen ampumahiihtoliitto (IBU) esitteli vuoden 2018 kongressissaan lyhyemmän version normaalimatkasta, jota voidaan käyttää kun keliolosuhteet eivät salli kilpailun järjestämistä täysimittaisena. Lyhyempi normaalimatka on miehillä 15 km ja naisilla 12,5 km ja ohilaukauksista sakotetaan minuutin sijaan 45 sekunnin aikasakolla.


title: Ampumahiihto

text: Pikakilpailun (kutsutaan myös sprintiksi, ) pituus on miehillä 10 kilometriä ja naisilla 7,5 kilometriä. Lähtö tapahtuu lähettämällä kilpailijat matkaan yksitellen 30 sekunnin välein. Pikamatkaan kuuluu kaksi ammuntaa. Ensin on makuuammunta, jonka jälkeen on pystyammunta. Jokaista ohilaukausta kohti joutuu kiertämään kerran 150 metrin pituisen sakkoringin.


title: Ampumahiihto

text: Takaa-ajokilpailuun () lähdetään pikamatkalla syntyneiden aikaerojen mukaisesti. (Tai vaihtoehtoisesti normaalimatkan puolitetuilla eroilla) Pikamatkan voittaja lähtee ensimmäisenä, toinen toisena ja niin edelleen. Kilpailuun pääsee yhteensä 60 pikakilpailun parasta. Matkan pituus on miehillä 12,5 kilometriä ja naisilla 10 kilometriä. Kilpailumuotoon kuuluu neljä ammuntaa. Kaksi ensimmäistä ammuntaa tapahtuu makuulta ja kaksi viimeistä ammuntaa pystystä. Jokaista ohilaukausta kohti joutuu kiertämään kerran sakkoringin, jonka pituus on 150 metriä.


title: Ampumahiihto

text: Yhteislähtökilpailussa (kutsutaan myös massastartiksi, ) kilpailijat lähtevät matkaan yhtä aikaa. Miehet hiihtävät 15 kilometriä ja naiset 12,5 kilometriä. Kilpailumuotoon kuuluu neljä ammuntaa, joista kaksi ensimmäistä ammuntaa tapahtuu makuulta ja kaksi viimeistä pystystä. Jokaista ohilaukausta kohti joutuu kiertämään kerran 150 metrin pituisen sakkoringin. Kilpailuun pääsee mukaan maailmancupin kokonaiskilpailun sen hetken 25 parasta ja sen ulkopuolelta viisi sinä kilpailuviikonloppuna parhaiten menestynyttä eli yhteensä 30 urheilijaa. Jos joku ei osallistu, ryhmää täydennetään niin, että 30 lähtee lopulta matkaan. Ennen mukaan pääsi suoraan maailmancupin 30 parasta. Sääntöä muutettiin kaudella 2010–2011.


title: Ampumahiihto

text: IBU esitteli vuonna 2018 uuden yhteislähtöformaatin, joka mahdollistaisi 60 kilpailijan osallistumisen yhteislähtökilpailuihin. Sitä kutsutaan nimellä "yhteislähtö 60" (). Siinä kokonaishiihtomatka on sama kuin tavallisessa yhteislähdössä, mutta se koostuu lyhyemmistä kierroksista. Kilpailun alussa kaikki 60 urheilijaa lähtevät yhtä aikaa matkaan. Ensimmäisellä ampumapaikalla ampuvat kuitenkin vain urheilijat, joiden kilpailunumero on 1–30. Loput urheilijat hiihtävät suoraan toiselle kierrokselle. Toisella ampumapaikalla ampuvat vastaavasti vain urheilijat numeroilla 31–60. Kolmannesta paikasta eteenpäin ampumapaikoilla ampuvat kaikki siinä järjestyksessä kuin he paikalle ehtivät ja kilpailu etenee kuten normaali takaa-ajo tai yhteislähtö.


title: Ampumahiihto

text: Yhteislähtö 60 ei ole vielä maailmancupin ohjelmassa, mutta sitä testataan IBU-Cupissa kauden 2018–2019 päätöstapahtumana.


title: Ampumahiihto

text: Supersprintissä () kilpaltiin ensimmäisen kerran kansainvälisellä tasolla IBU-Cupin finaalissa kaudella 2017–2018. Se on kuitenkin ollut jo pitkään käytössä usean maan kansallisissa kilpailuissa. Maailmancupin ohjelmaan supersprinttikilpailuita ei ole otettu.


title: Ampumahiihto

text: Supersprintti koostuu kahdesta osasta. Ensimmäisenä käydään karsintakilpailu, jossa hiihdetään kolmesti kilometrin mittainen latu ja ammutaan välissä makuulta ja pystystä. Karsintakilpailu on väliaikalähtökilpailu, josta 30 parasta selviytyy loppukilpailuun. Loppukilpailussa karsinnat läpäisseet urheilijat lähtevät yhteislähtönä. Hiihdettävät lenkit ovat edelleen kilometrin mittaiset, mutta niitä on nyt viisi ja ammuntoja neljä. Ammunnat suoritetaan järjestyksessä makuu, makuu, pysty, pysty. Kilpailun kummassakin osassa kilpailijalla on käytettävissään yksi varapatruuna per paikka. Pystyyn jääneistä tauluista joutuu hiihtämään lyhennetyn sakkoringin.


title: Ampumahiihto

text: Alun perin hiihtomatka koostui 800 metrin hiihtokierroksista, mutta kierroksen mitta pidennettiin kaudelle 2018–2019 yhteen kilometriin, sillä hyvin harvalta stadionilta löytyy 800 metrin hiihtolenkki. Samalla varapatruunoiden määrä vähennettiin kolmesta yhteen per paikka. Ennen kansainvälistä debyyttiään supersprintissä rangaistiin pystyyn jääneistä tauluista hylkäämisellä lyhennetyn sakkokierroksen sijaan.


title: Ampumahiihto

text: Viestikilpailu () käydään neljästä kilpailijasta muodostuvien joukkueiden välillä. Joukkueiden ensimmäiset viestinviejät lähtevät matkaan yhteislähtönä. Vaihdot tapahtuvat koskettamalla kädellä seuraavaa viestinviejää. Jokaisen viestiosuuden pituus on miehillä 7,5 kilometriä ja naisilla 6 kilometriä. Jokainen viestinviejä käy ampumapaikalla kahdesti ampuen ensin makuulta ja sen jälkeen pystystä. Viesti on sekaviestin ohella ainoa kilpailumuoto, jossa on käytettävissä varapanoksia. Jos kilpailija ei saa tauluja alas viidellä panoksella, voi hän käyttää kolme varapanosta. Varapanokset on ladattava ja ammuttava yksitellen. Jos vielä kolmen varapanoksen jälkeen on tauluja pystyssä, joutuu kilpailija kiertämään jokaista pystyyn jäänyttä taulua kohden yhden sakkoringin, jonka pituus on 150 metriä.


title: Ampumahiihto

text: Sekaviestikilpailu () koostuu samoista osa-alueista kuin viestikilpailukin, mutta kilpailussa hiihtää kaksi naista ja kaksi miestä. Naisilla osuuden matka on kuusi kilometriä ja miehillä 7,5 kilometriä. Kilpailijat ampuvat ensin makuulta ja sitten pystystä. Jos kilpailija ei saa tauluja alas viidellä panoksella, voi hän käyttää kolme varapanosta. Ne on ladattava aseeseen ja ammuttava yksitellen. Jos tauluja on pystyssä vielä varapanosten jälkeen, joutuu kilpailija kiertämään jokaista pystyyn jäänyttä taulua kohden yhden sakkokierroksen. Sekaviesti tuli uutena lajina Sotšin talviolympialaisiin 2014.


title: Ampumahiihto

text: Kaudesta 2018–2019 alkaen kansainvälisissä sekaviestikilpailuissa on mahdollista päättää miesten ja naisten hiihtojärjestys. Järjestys on kuitenkin päätettävä etukäteen ja on kaikille sama. Aiemmin sekaviestissä naiset hiihtivät aina ensimmäiset kaksi osuutta ja miehet kaksi jälkimmäistä osuutta.


title: Ampumahiihto

text: Pariviestissä (tunnetaan myös nimellä sprinttisekaviesti, ) kilpailtiin ensimmäisen kerran maailmancupissa Nové Měston osakilpailussa helmikuussa 2015. Kilpailussa maata edustaa kaksihenkinen joukkue, jossa kilpailee yksi nais- ja yksi miesurheilija. Kumpikin hiihtää kaksi osuutta. Kisa käydään kiertämällä 1,5 kilometrin mittaista lenkkiä. Ensimmäisen osuuden hiihtää nainen, joka kiertää lenkin kahdesti ampuen kerran makuulta ja kerran pystystä. Miehen toinen ja naisen kolmas osuus ovat samanlaisia. Neljännellä osuudella mies hiihtää vielä yhden 1,5 km:n lenkin lisää ennen maaliintuloa. Varapatruunat ovat käytössä. Sakkorinki on 75 metriä.


title: Ampumahiihto

text: Sekaviestin tavoin myös pariviestissä on kaudesta 2018–2019 alkaen kansainvälisissä kilpailuissa mahdollista päättää miesten ja naisten hiihtojärjestys. Järjestys on kuitenkin päätettävä etukäteen ja on kaikille sama.


title: Ampumahiihto

text: Joukkuekilpailu () on ainoa kansainvälisellä tasolla kilpailtu, mutta sittemmin lopetettu kilpailumuoto. Ennen viestikilpailun kehittämistä arvokilpailuissa jaettiin myös joukkuekilpailumitaleja laskemalla kunkin joukkueen neljän parhaan urheilijan ajat yhteen 20 km kilpailusta. Tämä joukkuekilpailu kuitenkin korvattiin vuonna 1966 viestikilpailulla.


title: Ampumahiihto

text: Joukkuekilpailun toisessa versiossa neljä urheilijaa kustakin joukkueesta hiihti yhtä matkaa pikakilpailun matkan. Kaksi urheilijaa kustakin joukkueesta suoritti makuuammunnan ja kaksi muuta pystyn muiden joukkuejäsenten odottaessa ampumapaikan ulkopuolella. Ohilaukauksista kierrettiin sakkokierroksia. Varapatruunat eivät olleet käytössä. Kilpailu suoritettiin väliaikalähtönä ja joukkueen loppuaika otettiin joukkueen viimeisen jäsenen ylittäessä maalilinjan. Joukkuekilpailu ei koskaan yltänyt olympiaohjelmaan, mutta se kuului mm-ohjelmaan vuosina 1989–1998.


title: Ampumahiihto

text: Vaikka ampumahiihdossa onkin kaksi lajia yhdistetty, on niistä hiihto lopputuloksen kannalta merkittävämpi osa-alue. Vaikka kilpailija pudottaisi kaikki taulut, mutta hiihtää huonosti, ei hän usein ole kovinkaan korkealla sijalla. Silti ohilaukauksiinkaan ei ole varaa edes viestissä, sillä yksi varapatruuna vie aikaa niin kauan kuin sen ampuminen kestää.


title: Ampumahiihto

text: Ammunnassa huomioon otettava seikka on myös se, että hiihtäjä on ampuessaan hengästyneessä tilassa. Onkin tavallista, että hiihtäjä jo ennen ammuntapaikkaa löysää hieman vauhtiaan ja tasaa hengitystään näin valmistautuen ammuntasuoritukseen. Ammuntapaikalle tultaessa kilpailijan sydämen pulssi on noin 170–190, ja sieltä lähtiessä 130–150.


title: Ampumahiihto

text: Myös ammuntaan käytettävä aika on olennainen, sillä ampuessa aika kuluu koko ajan. Makuuammunta vie aikaa puolisen minuuttia, pystyammunta hieman vähemmän, koska ampuma-asennon ottaminen on nopeampaa. Toisinaan ammunnassa tapahtuu häiriöitä. Esimerkiksi hylsyn jäädessä patruunapesään ajanotto pysäytetään, ja asehäiriön poistamiseen kulunut aika hyvitetään. Kuitenkaan esimerkiksi patruunapesään jääneestä hylsystä ei saa hyvitystä.


title: Ampumahiihto

text: Toisinaan adrenaliinin virratessa suonissaan kilpailija unohtaa kiertää sakkokierrokset. Tällöin IBU:n säännöt määräävät, että loppuaikaan lisätään kaksi minuuttia jokaisesta kiertämättömästä sakkokierroksesta. Kilpailija saattaa myös ampua väärään tauluun, jolloin kaikki laukaukset luetaan ohi ammutuiksi.


title: Ampumahiihto

text: Ampumahiihdossa kilpaillaan kauden aikana ampumahiihdon maailmancupissa ja IBU-Cupissa. Arvokisatasolla ampumahiihdossa kilpaillaan olympialaisissa ja ampumahiihdon MM-kilpailuissa. Ampumahiihto ei siis ole osa hiihdon MM-kilpailuja vaan Kansainvälinen ampumahiihtoliitto järjestää omat maailmanmestaruuskilpailut vuosittain lukuun ottamatta olympiavuosia.


title: Ampumahiihto

text: Pitkään lajissa olivat vahvoja Neuvostoliitto ja Saksan demokraattinen tasavalta (DDR). Nykyään lähes kaikilla merkittävillä hiihtomailla on kohtuullinen ampumahiihtojoukkue. Menestystä on 2000-luvulla ollut kosolti sellaisilla mailla kuin Norja, Saksa, Valko-Venäjä, Ranska ja Tšekki. Viime vuosien menestyneimpiä ampumahiihtäjiä naisissa ovat muiden muassa Kaisa Mäkäräinen, Darja Domratšava, Gabriela Koukalová, Marie Dorin Habert ja Laura Dahlmeier, sekä miehissä Martin Fourcade, Emil Hegle Svendsen ja Ole Einar Bjørndalen.


title: Kiikalan lentokenttä

text:
Kiikalan lentokeskus on Salossa sijaitseva lentokenttä. Se sijaitsee Kiikalannummella Kiikalan Lasikylässä noin 25 kilometriä kaupungin keskustasta ja noin seitsemän kilometriä Kiikalan taajamasta itään. Lentokentällä on kaksi kiitotietä, joista pitempi on 930 metriä ja lyhyempi 600 metriä pitkä.
Kentällä harrastetaan pääsääntöisesti purjelentoa. Pääasiallinen hinaustapa on vintturi. Kenttää käyttää aktiivisesti myös Suomen puolustusvoimat, joka järjestää alueella taisteluharjoituksia. Pääsääntöisesti kentän aluetta käyttävät Kaartin jääkärirykmentti, Suomenlinnan Rannikkorykmentti ja Porkkalan Rannikkopataljoona.


title: Kiikalan lentokenttä

text: Lentokentällä on myös Ilmatieteen laitoksen sääasema.


title: Kiikalan lentokenttä

text: Alkujaan lentokenttä rakennettiin talvisodan aikana ruotsalaisin vapaaehtoisvoimin.


title: Valkoinen Neuvosto

text: Valkoinen Neuvosto () on J. R. R. Tolkienin luomassa fantasiamaailma Keski-Maassa velhojen ja haltioiden muodostama neuvosto, joka taisteli pahuuden voimia vastaan.


title: Valkoinen Neuvosto

text: Valkoiseen Neuvostoon kuuluivat velhot ja Keski-Maan mahtavimmat haltiat. Velhoista sen jäseniin kuuluivat Saruman Valkoinen, Gandalf Harmaa ja Radagast Ruskea. Haltioista Neuvoston jäseniä olivat Círdan, Galadriel, Elrond Puolihaltia, Glorfindel ja Celeborn.


title: Valkoinen Neuvosto

text: Valkoinen Neuvosto muodostettiin vuonna 2463 Auringon Kolmatta Aikaa, kun Suureen Vihermetsään saapui pahuuden voimia ja se muuttui Synkmetsäksi. Velhot ja haltioista viisaimmat perustivat neuvoston, joka suojelisi Keski-Maata ja selvittäisi Synkmetsän pahojen voimien alkuperän. Galadriel olisi halunnut velho Gandalf Harmaan Valkoisen Neuvoston johtajaksi, mutta Gandalf kieltäytyi ja Neuvoston johtajaksi julistettiin Saruman Valkoinen, velhojen veljeskunnan päällikkö.


title: Valkoinen Neuvosto

text: Vuonna 2851 Gandalf kertoi olleensa Dol Guldurissa ja saaneen selville, että Synkmetsän pimeys johtui Sauronista, joka oli palannut ja keräsi voimia itselleen. Gandalf suositteli Valkoisen Neuvoston hyökkäävän Dol Gulduriin ennen kuin Sauron kasvaisi täyteen mahtiinsa, mutta Saruman viivytti heitä. Hän valehteli ja väitti uskovansa Sormusten Sormuksen huuhtoutuneen ikuisiksi ajoiksi mereen, jolloin Sauron ei voisi sitä löytää ja kasvaa täyteen mittaansa. Neuvosto uskoi Sarumania.


title: Valkoinen Neuvosto

text: 2941 Viiden armeijan taistelun aikaan Gandalf neuvoi pyysi Neuvostoa hyökkäämään Dol Gulduriin. Saruman hyväksyi ja hyökkäyksen aikana Sauron pakeni. Varjo väistyi Synkmetsästä, mutta Sauron palasi Mordoriin ja aloitti Barad-dûrin jälleenrakentamisen.


title: Valkoinen Neuvosto

text: 2953 Valkoisen Neuvoston kokouksessa Saruman kertoi saanneensa selville, että Sormus oli todellakin kadonnut meren pohjaan. Kokous oli Valkoisen Neuvoston historian viimeinen.


title: Valkoinen Neuvosto

text: Todellisuudessa kukaan ei tiennyt, että Saruman yritti löytää Suurimman Sormuksen ja nousta Keski-Maan hallitsijaksi. Hän oli yrittänyt etsiä Sormusta Kurjenmiekkakentällä ja linnoittanut Rautapihan linnakkeen. Hän oli myös kerännyt palvelijoikseen mustainmaalaisia ja örkkejä. Saruman oli valehdellut Neuvostolle ja kukaan ei ollut ymmärtänyt hänen todellisia suunnitelmiaan ennen kuin Sauron oli saanut Barad-dûrin tornin jäällenrakennettua.


title: Salmiakki

text: Salmiakki on ammoniumkloridilla eli salmiakilla maustettua lakritsia. Maultaan salmiakki on samaan aikaan sekä makea että suolainen. Salmiakkia syödään lähinnä Pohjoismaissa, Saksassa ja Alankomaissa. Syynä tähän on historioitsijoiden mukaan Alankomaiden tiiviit kauppasuhteet Pohjoismaihin satoja vuosia sitten. Pohjoismaiset tuotteet ja tottumukset vakiintuivat osaksi alankomaalaista elämäntyyliä. Muualla maailmassa salmiakkia ei juurikaan myydä. Yhdysvalloissa salmiakki tunnetaan ”pohjoismaisena erikoisuutena”, ja sitä myyvät siellä ainoastaan pohjoismaisiin tuotteisiin erikoistuneet erikoisliikkeet. Salmiakin suolaisen maun aiheuttaa ammoniumkloridi eli salmiakki. Ammoniumkloridi on väriltään valkoista, mutta se värjätään ulkonäkösyistä mustaksi lääkehiilen avulla. Makeistehtaiden testeissä on todettu mustan salmiakin olevan enemmän koemaistajien mieleen.


title: Salmiakki

text: Tietokirjailija Jukka Annala arvioi salmiakin syntyneen apteekkien valmistamasta yskänlääkkeestä. On epäselvää, milloin lakritsia ja ammoniumkloridia alettiin yhdistää salmiakiksi, mutta 1930-luvulla salmiakkia tuotettiin jo Suomessa, Norjassa ja Alankomaissa makeiseksi. Salmiakkia myytiin useiden vuosikymmenten ajan apteekeissa yskänlääkkeenä. Yskänlääkkeenä myytävän salmiakin ammoniumkloridipitoisuus oli tavallisesti korkeampi kuin makeisena myytävällä salmiakilla. Apteekkien salmiakki oli salmiakkijauhetta, jota syötiin kaatamalla kämmenelle ja nuolemalla siitä. Vähitellen salmiakin myyntiä apteekeissa on vähennetty, koska tätä syöntitapaa pidettiin epähygieenisenä. Apteekeista voi ostaa yhä irtotavarana Haganolin ”Apteekin Salmiakkia”, joka on vinoneliön muotoisina pastilleina. Vinoneliötä sanotaan toisinaan salmiakiksi tai salmiakkikuvioksi.


title: Salmiakki

text: Salmiakkia on käytetty mausteena useissa eri tuotteissa, kuten alkoholijuomissa (mm. salmiakkikoskenkorva), jäätelöissä, virvoitusjuomissa ja jopa lihavalmisteissa: HK toi kesällä 2004 markkinoille Salmiakkipossun, jossa on kahdeksan salmiakkimarinadilla maustettua porsaanpaistia.


title: Salmiakki

text: Tunnettuja salmiakkituotemerkkejä ovat muun muassa "Lakrisal", "Merkkari", "Tyrkisk Peber" (Turkinpippuri), "Sisu", "Super salmiakki", "Aakkoset", "Pantteri", "Halvan salmiakki" sekä "Tsaukki taukki". Salmiakkeja myydään eri muodoissa: pastilleina, karkkeina pusseissa, juomina, jauheina, purkkana ja jäätelönä.


title: Salmiakki

text: Aiemmin elintarvikelainsäädännön mukaan salmiakin ammoniumkloridipitoisuus ei saanut ylittää seitsemää prosenttia. Sittemmin tämä rajoitus on kumottu, ja markkinoille onkin tullut suurempia määriä ammoniumkloridia sisältäviä salmiakkilajeja. Runsas ja säännöllinen salmiakkimakeisten ja -valmisteiden nauttiminen voi kohottaa verenpainetta. Elintarviketurvallisuusviraston ylitarkastaja Taina Raution mukaan tämä vaikutus ei kuitenkaan johdu ammoniumkloridista vaan lakritsiuutteesta, jota käytetään usein salmiakin maustamisessa.


title: Salmiakki

text: Keväällä 2012 Euroopan unioni yritti kieltää salmiakin sen sisältämän suuren ammoniumkloridin määrän vuoksi; esityksessä ammoniumkloridin määrä olisi rajattu kolmeen grammaan kilossa, salmiakissa määrä on 70 g/kg. Esitys peruttiin lokakuussa 2012.


title: Salmiakki

text:
Terveyden ja hyvinvoinnin laitos THL antoi 22. tammikuuta 2016 suosituksen, että odottavien äitien ei olisi syytä syödä salmiakkia ja lakritsia. Syynä ovat uudet tiedot, joiden mukaan salmiakin ja lakritsin sisältävä lakritsiuute saattaa olla haitallista sikiölle. Tutkimuksissa on havaittu mahdollinen yhteys raskaudenaikaisen runsaan lakritsinsyönnin ja lasten tarkkaavaisuushäiriöiden kanssa.
Salmiakin sisältämä glykyrritsiini voi aiheuttaa veren kaliumpitoisuuden laskua, mikä voi kohottaa verenpainetta ja aiheuttaa sykehäiriöitä.


title: Genesis (yhtye)

text: Genesis oli vuonna 1967 perustettu englantilainen yhtye, joka oli yksi pisimpään toimineista ja menestyneimmistä rock/pop-yhtyeistä. Genesis on kolmenkymmenen maailmanlaajuisesti eniten levyjä myyneen artistin joukossa. Yhtyeen levyjä on myyty maailmanlaajuisesti n. 150 miljoonaa. Lisäksi yhtyeen jäsenten soololevyjen myyntimäärä on huikea (mm. Phil Collins yli 150 miljoonaa levyä maailmanlaajuisesti).


title: Genesis (yhtye)

text: Yhtyeen perustajat olivat opiskelukaverit laulaja Peter Gabriel ja kosketinsoittaja Anthony "Tony" Banks. Alkuperäiseen kokoonpanoon kuuluivat lisäksi Michael "Mike" Rutherford (basso), Chris Stewart (rummut) ja Anthony Phillips (kitara). Yhtyeen jäsenet pitivät aluksi itseään ensisijaisesti säveltäjinä ja vasta toissijaisesti muusikoina/esittäjinä. Tavoitteena olikin tehdä musiikkia muiden esitettäväksi, mutta lopulta yhtye päätyi hieman vastentahtoisesti itse esittämään omia kappaleitaan.


title: Genesis (yhtye)

text: Genesiksen 1970-luvun materiaali on Pink Floydin, King Crimsonin, Yesin ja Gentle Giantin kaltaista progressiivista rockia. Yhtyeen kokoonpanoksi vakiintui vuonna 1971 Gabriel, Banks, Rutherford, Collins ja Hackett. Uusista jäsenistä Philip "Phil" Collins oli rummuissa ja Stephen "Steve" Hackett kitarassa. Taiteellisesti yhtye oli monen mielestä parhaimmillaan Peter Gabrielin johtamalla kaudella 1970-luvun alkupuolella. Tällöin ilmestyivät mm. progressivisen rockin klassikkoihin kuuluvat levyt "Nursery Cryme" (1971), "Foxtrot" (1972), "Selling England by the Pound" (1973) ja "The Lamb Lies Down on Broadway" (1974). Nämä levyt myös myivät hyvin varsinkin Englannissa ja Keski-Euroopassa. Ensimmäinen ja ainoa single-hitti tältä kaudelta oli "I Know What I Like (In Your Wardrobe)" vuodelta 1973, mutta kuten muutkin sen ajan proge-yhtyeet Genesis ei pyrkinytkään menestykseen single-listoilla. Muita Gabrielin kauden keskeisiä kappaleita olivat mm. "Supper's Ready", "The Musical Box" ja "Firth of Fifth".


title: Genesis (yhtye)

text: Vaikka Gabriel oli tällä aikakaudella yhtyeen selvä nokkamies ja keulakuva, niin yhtyeen sävellyksistä vastasivat ensisijaisesti yhdessä Gabriel, Banks ja Rutherford, mutta myös Hackett ja Collins osallistuivat jonkin verran kappaleiden tekemiseen.


title: Genesis (yhtye)

text: Gabrielin aikakaudella yhtyeestä tuli erittäin suosittu sekä ahkera live-esiintyjä ja sen omaleimaiseen esiintymistapaan kuului mm. Gabrielin kummalliset esiintymisasut, joita hän vaihtoi moneen kertaan konsertin aikana sekä Gabrielin eriskummalliset tarinat, joita hän kertoi pitkien proge-kappaleiden välissä.


title: Genesis (yhtye)

text: Peter Gabriel erosi yhtyeestä "The Lamb Lies Down on Broadway" -levyn (1974) jälkeen tehdyn kiertueen jälkeen vuonna 1975 ja lähti menestyksekkäälle soolouralle. Uuden solistin etsintä ei tuottanut toivottua tulosta ja lopulta rumpali Phil Collins alkoi toimia myös laulajana. Collins on sittemmin todennut tapahtuman olleen tärkein hetki hänen omalla urallaan. Yhtye siirtyi Phil Collinsin johtamaan aikakauteen ja vaikka Collinsin laulu ainakin alkuvaiheessa oli varsin Gabriel-tyylistä, niin musiikin tyyli vaihtui selkeästi, vaikka progressiivinen ja melodinen linja yhä jatkui.


title: Genesis (yhtye)

text: Ensimmäinen ilman Gabrieliä tehty levy "A Trick of the Tail" (1976) oli menestys ja myi yllättäen paremmin kuin aikaisemmat levyt. Studiolevyn "Wind & Wuthering" (1977) ja hyvät arvostelut saaneen live-tuplalevyn "Seconds Out" (1977) jälkeen kitaristi Hackett lähti tuotteliaalle soolouralleen. Hackettin lähdön jälkeen yhtyeen vakituinen amerikkalainen kiertuekitaristi Daryl Stuermer ei kuitenkaan saanut kutsua yhtyeen "viralliseksi" jäseneksi, koska basisti Rutherford otti tehtäväkseen soittaa kitaraa levytyssessioissa basson lisäksi. Näin alun perin viisimiehinen yhtye oli "virallisesti" kutistunut kolmen koplaksi, mihin osaltaan viittasi yhtyeen seuraavan levyn nimikin: "And then There Were Three" (1978)" ()".


title: Genesis (yhtye)

text: Keikoilla Banks (kosketinsoittimet), Collins (laulu, lyömäsoittimet) ja Rutherford (kielisoittimet) saivat Stuermerin ohella nauttia kymmenisen vuotta myös toisesta "ulkojäsenestään" amerikkalaisesta rumpali Chester Thompsonista, jolloin Collins saattoi keskittyä laulamiseen ja lähinnä hän soitti keikoilla rumpuja vain joihinkin kappaleisiin sisältyvien pitkien instrumentaaliosuuksien aikana. Lavalla oli yleensä kaksi rumpusettiä: yksi vasenkätiselle Collinsille ja toinen oikeakätiselle Thompsonille ja usein he myös soittivat niitä yhtä aikaa.


title: Genesis (yhtye)

text: Yhtye nousi maailmanlaajuiseen suosioon 1980- ja 1990-luvulla selvästi popahtavammilla levyillään.


title: Genesis (yhtye)

text: 1980-luvun alussa ilmestyneet levyt "Duke" (1980), "Abacab" (1981) ja "Genesis" (1983) veivät Genesiksen musiikkia yhä lähemmäksi valtavirran poppia ja progressiivisen rockin osuus väheni levy levyltä. Näiltä levyiltä alkoi löytyä myös listoille nousseita single-hittejä kuten mm. "Misunderstanding", "Turn it on Again", "Mama" ja "That's All". Nämä levyt toivat Genesikselle vihdoin listamenestyksen myös Amerikassa ja nostivat Genesiksen stadion rock -kategoriaan. Myös rumpali Phil Collinsin menestyksekkäästi käynnistynyt sooloura vauhditti samalla yhtyeenkin levyjen myyntilukuja.


title: Genesis (yhtye)

text: Genesiksen ura huipentui kaupallisessa menestyksessä kahteen seuraavaan studiolevyyn "Invisible Touch" (1986) ja "We Can't Dance" (1991), jotka molemmat olivat aikakautensa eniten myytyjä levyjä. Molemmilta levyltä julkaistiin myös runsaasti menestyneitä single-hittejä mm. "Invisible Touch" USA #1, "In Too Deep" USA #3 ja "Land of Confusion" USA #4 sekä näyttäviä musiikkivideoita TV:tä varten.


title: Genesis (yhtye)

text: Vuonna 1996 Collins erosi yhtyeestä samoin kuin kiertuemuusikot Stuermer ja Thompson. Uudeksi laulajaksi tuli Stiltskin–yhtyeen Ray Wilson, jonka kanssa Genesis teki vain yhden ja yhtyeen viimeiseksi jääneen studiolevyn "Calling All Stations" (1997). Levyä seurannut Euroopan-kiertue päättyi toukokuussa 1998 konserttiin Rock am Ring -tapahtumassa Nürburgissa Saksassa. Mukana kiertuemuusikkoina olivat tällä kertaa rumpali Nir Zidkyahu sekä kitaristi Anthony Drennan. Kiertueen yhteydessä Genesis esiintyi myös ensimmäistä kertaa Suomessa Helsingin Hartwall Arenalla 5.4.1998. Odotettua heikomman menestyksen ja henkilökemia-ongelmien vuoksi Wilson lähti yhtyeestä samana vuonna ja sen jälkeen Genesis jäi telakalle kaikkien jäsenten jatkaessa kuitenkin musiikin tekemistä muissa projekteissa.


title: Genesis (yhtye)

text: Kesällä 2007 Phil Collinsin palattua mukaan remmiin Genesis lähti "Turn It on Again" -nimiselle reunion-kiertueelle aloittaen Euroopan osionsa Helsingin Olympiastadionilta 11.6.2007. Alun perin suunniteltu Banks, Collins, Rutherford, Hackett ja Gabriel –reunion-kokoonpano ei toteutunut Gabrielin muun työaikataulun vuoksi. Hackett ei myöskään ollut mukana. Näin ollen "kolmen koplan" kanssa kiertueella olivat tutut "ulkojäsenet" Stuermer ja Thompson. Kiertueesta julkaistiin livealbumi Live over Europe 2007, jolle Helsingin konsertista pääsi kappale "Land of Confusion". Euroopan kiertueen viimeisenä etappina oli Rooma, jossa pidettyä ilmaiskonserttia seurasi noin 500 000 kuulijaa.


title: Genesis (yhtye)

text: Genesiksen jäsenet ovat soolourallaan myös menestyneet loistavasti. Ensimmäisen soololevyn teki Steve Hackett jo vuonna 1975 ja sen jälkeen kaikki yhtyeen jäsenet ovat tehneet näihin päiviin asti säännölliseti soololevyjä. Parhaiten on kaupallisesti menestynyt Phil Collins, joka aloitti soolouransa v. 1980 menestyslevyllä "Face Value". Myös Peter Gabriel ja Mike Rutherford (ja hänen Mechanics-yhtyeensä) ovat tehneet listahittejä sekä kansainvälisesti menestyneitä albumeja. Collins, Gabriel ja Mike & Mechanics ovat saaneet huomattavaa menestystä Euroopan lisäksi myös Amerikassa. Myös Tony Banks on tehnyt arvostettuja levyjä, vaikka hittejä ei olekaan tullut.


title: Genesis (yhtye)

text: Vuonna 2009 Collins ilmoitti, ettei enää kykene soittamaan rumpuja selkäydinvamman vuoksi.


title: Genesis (yhtye)

text: Genesis pääsi Rock and Roll Hall of Famen jäseneksi 15.3.2010.


title: Heinäluoma

text: Heinäluoma on seuraavien suomalaisten henkilöiden sukunimi:


title: M25

text: M25 on moottoritie Englannissa. Tie kiertää Suur-Lontoon ympäri ja on noin 188 km pitkä. M25 on Euroopan toiseksi pisin kehätie niukasti Berliinin kehätien jälkeen. M25 avattiin virallisesti lokakuussa 1986. Moottoritiellä on päivittäin noin 200 000 käyttäjää ja tie on tunnettu liikenneruuhkista.


title: Sundqvist

text: Sundqvist on muun muassa seuraavien henkilöiden sukunimi:Myös seuraavien henkilöiden alkuperäinen sukunimi oli Sundqvist:


title: Ollila

text: Ollila on suomenkielinen erisnimi, joka esiintyy paikannimenä ja sukunimenä.


title: Huxley

text: Huxley on englantilainen tiedemies- ja kirjailijasuku. Sukuun kuuluu myös henkilöitä, jotka ovat toimineet Britannian korkeimmissa julkisissa viroissa.


title: Huygens

text: Huygens voi tarkoittaa:


title: Carter

text: Carter on muun muassa seuraavien henkilöiden sukunimi:


title: Armstrong

text: Armstrong voi tarkoittaa muun muassa seuraavia:


title: Vanhankaupunginselkä

text: Vanhankaupunginselkä () on Helsingin kantakaupungin itäpuolella sijaitseva merenlahti, jota ympäröivät Hermannin, Toukolan (Arabianrannan alue), Viikin, Herttoniemen ja Kulosaaren kaupunginosat. Lahden pohjoisosaan laskee Vantaanjoki, jonka suulle Vanhankaupunginkosken kupeeseen, nykyisen Vanhankaupungin alueelle Helsinki alun perin vuonna 1550 perustettiin.


title: Vanhankaupunginselkä

text: Lahdesta käytettiin 1600-luvulla nimeä "Helsingfors fjärden" (Helsingin selkä). Nimi "Gammelstadsfjärden" tuli käyttöön 1700-luvulla, joskin ajoittain käytettiin myös nimeä "Gumtäkts fjärden" (Kumpulan selkä). Suomalainen nimi Vanhankaupunginselkä tuli käyttöön 1800-luvun lopulla ja virallistettiin vuonna 1909. Lahden pohjoisosasta on käytetty myös nimeä Latokartanonlahti ().


title: Vanhankaupunginselkä

text: Vanhankaupunginselän pohjoisosasta 316 hehtaarin kokoinen alue kuuluu EU:n Natura 2000 -luonnonsuojeluohjelmaan. Tästä 254 hehtaaria on luonnonsuojelualuetta.


title: Vanhankaupunginselkä

text: Alueella on havaittu kaikkiaan 285 lintulajia, joista 114 on pesinyt alueella viimeisten kymmenen vuoden aikana. Pesivien parien määrä on lähes 2 500. Luonnonsuojelualueen läheisyydessä sijaitsee myös tärkeitä Helsingin kaupungin ulkoilu- ja liikuntakohteita sekä Viikin Arboretum.


title: Tietokoneshakki

text: Tietokoneshakki tarkoittaa tietokoneohjelman pelaamaa shakkia. Shakissa on jokaisessa asemassa suhteellisen vähän siirtovaihtoehtoja, joten shakkilaudan analysoiminen sopii verraten helposti brute-force tyyppiselle ohjelmalle. Myös sofistikoituneempia menetelmiä on kehitetty.


title: Tietokoneshakki

text: Shakkiohjelman perusrakenteeseen kuuluu arviointifunktio, joka arvioi pelitilanteiden edullisuutta (yksinkertaisimmallaan esimerkiksi laudalla olevien omien ja vastustajan nappuloiden määränä), ja hakualgoritmi, joka käy läpi mahdollisia tulevia siirtoyhdistelmiä etsien siirtoa, joka suurimmalla todennäköisyydellä johtaisi edulliseen pelitilanteeseen tulevaisuudessa. Shakin ohjelmoimisen päävaikeutena on, että mahdollisten pelitilanteiden määrä kasvaa nopeasti erittäin suureksi, joten kaikki mahdolliset siirtoyhdistelmät tutkimalla edes nykyiset supertietokoneet eivät pystyisi laskemaan peliä kovinkaan monta siirtoa eteenpäin. Sen vuoksi on kehitetty heuristiikkoja, joilla huonolta näyttävät hakupolut katkaistaan pian. Tietokone pystyy laskemaan siirtoja eteenpäin valtavan paljon nopeammin kuin ihminen, mutta toisaalta ihminen osaa paremmin sivuuttaa huonot siirtomahdollisuudet heti. Vastatakseen taitavan ihmispelaajan intuitiivisiin pitkän tähtäimen strategioihin, tietokone tarvitsee paljon laskentatehoa, koska siirtoja on laskettava kauas eteenpäin. Tämän vuoksi tietokoneet ovat pärjänneet shakissa ihmisille vasta viime aikoina.


title: Tietokoneshakki

text: Shakkiohjelmissa on myös mahdollista käyttää alku- ja loppupelikirjastoja johon on tallennettu hyväksi tai varmasti oikeaksi havaittuja siirtoja. Shakkiohjelmiin voidaan myös liittää tietokantoja johon on asennettu analysoituja pelejä joita seuraamalla tietokone pärjää mahdollisimman hyvin pelaajaa vastaan. Shakkiohjelmiin voidaan myös lisätä analysointiohjelma joka itse laskee asemaa eteenpäin ja tallentaa tietokantaan oikeaksi katsomiaan siirtoja parantaen näin vahvuuttaan.


title: Tietokoneshakki

text: Shakki on yksi vanhimpia tietokoneiden ohjelmointiin liittyvistä ongelmista. Esimerkiksi Konrad Zuse kirjoitti jo vuodesta 1943 eteenpäin kehittämällään Plankalkül-ohjelmointikielellä 49 sivua algoritmeja shakin pelaamiseen, vaikka itse ohjelmointikielelle ei ollut toteutusta.


title: Tietokoneshakki

text: Neuvostoliitossa rakennettiin 1960-luvun alussa Kaissa-niminen shakkiohjelma, joka sittemmin voitti tietokoneshakin maailmanmestaruuden. Ensimmäinen kansainvälinen tietokoneshakkiottelu pidettiin vuonna 1967. Tuolloin Kaissa pelasi amerikkalaista shakkiohjelmaa vastaan voittaen tämän 3-1. Tukholmassa pidettiin vuonna 1974 ensimmäinen tietokoneiden maailmanmestaruusturnaus. Tuolloin 13 konetta kahdeksasta maasta pelasi neljä kierrosta. Koneet sijaitsivat koko ajan kotimaissaan ja tiedonsiirto tapahtui puhelimitse koordinaatiokeskukseen. Kaissa voitti turnauksen ja seuraavina olivat tasapistein Chess ja Chaos. Toinen MM-turnaus järjestettiin Torontossa 1977. Voittaja oli tuolloin Chess 4.6 ennen jaetulle kakkossijalle yltäneitä Duchessiä ja Kaissaa. Kolmannet MM-kisat järjestettiin Linzissä 1980 ja voiton jakoivat Belle ja Chaos. Neljännen maailmanmestaruuden voitti Cray Blitz 1983 New Yorkissa. Neuvostoliiton kaissa ohjelmiston kehittely lopetettiin vuonna 1975 ja se pelasi viimeisen ottelun 1977, katsottiin että ohjelmoijilla on parempaakin käyttöä.


title: Tietokoneshakki

text: Nykyään tietokoneet pelaavat hyvin laadukasta shakkia. Esimerkiksi Deep Blue voitti vuonna 1996 shakin maailmanmestarin Garry Kasparovin ensimmäisessä pelissään. Kasparov voitti kuitenkin Deep Bluen kolmesti joten Kasparov voitti ottelun 4–2.


title: Tietokoneshakki

text: Vuonna 1997 käyty uusintaottelu kuitenkin järisytti shakkimaailmaa. Ottelun kuudesta pelistä Deep Blue voitti kaksi, Kasparov yhden ja kolmesti pelattiin tasan. Tietokoneohjelma oli siis voittanut shakin maailmanmestarin luvuin 3,5–2,5. Ratkaiseva viimeinen peli oli erittäin dramaattinen. Tietokoneohjelma pelasi hyvin ja kovan paineen alla Kasparov teki virheitä ja hävisi pelin vain 19 siirrossa .


title: Tietokoneshakki

text: 2000-luvun alun vahvimpia shakkitietokoneita oli Hydra. Se voitti 21.–26. kesäkuuta 2005 pelatussa kuuden ottelun sarjassa Michael Adamsin 5 1/2-1/2. Hydra ei ole hävinnyt vielä kertaakaan ihmiselle turnausmuotoisessa pelissä, mutta esimerkiksi kansainvälinen suurmestari Arno Nickel on voittanut Hydran kuusi kuukautta kestäneessä kirjeshakissa. Hydra ei ole kuitenkaan yleisesti saatavilla, vaan se on 64 Xeon-suorittimen klusteri.


title: Tietokoneshakki

text: Eräs vahvimmista avoimen lähdekoodin shakkiohjelmista 2018 oli Marco Costalban, Joona Kiiskin, Gary Linscottin and Tord Romstadin tekemä ohjelma Stockfish. Muita tunnettuja ohjelmia ovat Bob Hyattin ohjelmat Crafty, joka tuli tunnetuksi ja suosituksi Tim Mannin Winboard-nimisen Windows-clientin analyysimoottorina, ja sen edeltäjä Cray Blitz, joka voitti tietokoneshakin maailmanmestaruuden vuosina 1983 ja 1986. Muita tunnettuja shakkiohjelmia ovat esimerkiksi Chessmaster, Fritz ja Vasik Rajlichin menestysohjelma Rybka, joka 2007–2010 voitti neljä perättäistä maailmanmestaruutta, mutta joutui syytöksiin koodin plagioinnista.


title: Tietokoneshakki

text: Vuonna 2017 Googlen DeepMind-tekoälykehittämö julkisti shakkiohjelman AlphaZero, joka perustui yhtiön AlphaGo Go-peliohjelmaan. Google väitti ohjelman voittaneen Stockfish 8:n 100-pelin ottelussa häviöttömällä tuloksella 64–36 vain tuntien opettelun jälkeen. Google julkisti väitetystä ottelusta 10 peliä.Ruotsalainen tietokoneshakin harrastajien sivusto "The Swedish Chess Computer Association" (SSDF) vertailee aktiivisesti eri shakkiohjelmia pitäen ranking listaa parhaista shakkiohjelmista. Myös englantilainen tietokoneshakin harrastajien ryhmä CCRL (Computer Chess Rating Lists) tekee vastaavia vertailuja.. Saksalaiset CEGT, IPON ja SWCR vertailevat ohjelmia, "chess engines", eri prosessoreilla, muisti määrillä ja eri käyttöympäristöissä.


title: Tietokoneshakki

text: Yleisesti arvioidaan tietokoneiden pelaavan yhä vahvempaa shakkia tulevaisuudessa. Syynä tähän on tietokoneiden jatkuvasti kasvava laskentateho sekä laajenevat tietokannat. Nykyään shakkiohjelmien aseman arviointifunktioita on vaikea parantaa, sillä yhden osa-alueen arvioimiseen käytettävän funktion muokkaaminen saattaa heikentää jonkun toisen aseman arvioimista. On arvioitu, että tulevaisuudessa shakkiohjelmat voittavat aina shakin maailmanmestarit ja kilpailevat tasaväkisesti vain keskenään. Shakissa valkoisella saattaa olla voittostrategia, eli aloittaja pystyisi optimaalisella pelillä voittamaan pelin aina. Tätä ei ole todistettu, eikä kysymys ole tietokoneiden laskentakyvyn rajoissa. Teoreettisesti kysymys on kuitenkin mahdollista ratkaista, sillä nappuloiden alkuasemasta lähtien voidaan muodostaa kaikki laudan asemat kattava pelipuu ja päätellä näin saadusta puusta optimaalisen pelin siirrot.


title: Sodankylän elokuvajuhlat

text: Sodankylän elokuvajuhlat () perustettiin vuonna 1986 Sodankylän kunnan ja kolmen suomalaisen elokuvantekijän, Anssi Mänttärin sekä Aki ja Mika Kaurismäen yhteistyönä. Festivaalijohtajana toimi alusta alkaen kuolemaansa saakka Peter von Bagh. Hänen seuraajansa on Timo Malmi.


title: Sodankylän elokuvajuhlat

text: Sodankylän elokuvajuhlat on tullut kansainvälisesti tunnetuksi erikoisten puitteittensa ja ohjelmistonsa ansiosta (mm. orkesterin säestämät mykkäelokuvanäytökset). Festivaalilla on vuosien varrella vieraillut useita kansainvälisesti merkittäviä ja tunnettuja elokuvantekijöitä. Juhlilla esitetään elokuvia kaikkina vuorokauden aikoina. Festivaali pidetään yleensä kesäkuun puolessa välissä, jolloin Sodankylän korkeudella eletään yöttömän yön aikaa.


title: Sodankylän elokuvajuhlat

text: Sodankylän elokuvajuhlilla ei ole kilpailuja, eikä muita palkintoja kuin yleisöäänestys toiveuusinnasta. Von Bagh on ylpeä siitä että verrattuna yleensä elokuvajuhliin näiden juhlien keskipisteenä on elokuva, eikä huomiota anneta "cockteilkutsuille tai ajatukselle, että tulisipa ministeri käymään".


title: Sodankylän elokuvajuhlat

text: Tapahtuman kävijämäärä vuonna 2018 oli noin 28 000. Yleisöennätys, 30 000 kävijää, tehtiin vuonna 2015, jolloin festivaalit järjestettiin 30. kerran.


title: Sodankylän elokuvajuhlat

text: Vuonna 2014 elokuvajuhlille myönnettiin elokuvataiteen valtionpalkinto. Perusteluissa todettiin elokuvajuhlien tehneen ”tärkeää ja johdonmukaista työtä” tuomalla yleisön ulottuville sekä klassista että uutta elokuvaa.


title: Sodankylän elokuvajuhlat

text: Vuoden 2015 juhla omistettiin Peter von Baghin muistolle.


title: Sodankylän elokuvajuhlat

text: Elokuvajuhla sai vuonna 2015 Eurooppalaisten kulttuurifestivaalien kattojärjestö EFFEn palkinnon yhtenä kahdestatoista tämän vuoden trendikkäimmistä festivaaleista Euroopassa. Matkailutoimittajien Kilta ry palkitsi tammikuussa 2018 Sodankylän elokuvajuhlat vuoden matkailutapahtumana.


title: Sodankylän elokuvajuhlat

text: Elokuvajuhlien aikana myönnetään Sodankylä-palkinto henkilölle, joka on merkittävästi edistänyt kotimaista elokuvakulttuuria. Palkinto on jaettu vuodesta 1988 alkaen.


title: Sodankylän elokuvajuhlat

text: Elokuvajuhlien innoittamana ja 1986 juhlilla vierailleen ohjaaja Samuel Fullerin mukaan eräs Sodankylän keskustan katu on nimetty "Samuel Fullerin kaduksi". Alkuun nimi oli voimassa vain elokuvajuhlien aikana, 2013 päätettiin että nimestä tehdään pysyvä.


title: Sodankylän elokuvajuhlat

text: Kesällä 2013 päätettiin Vasantie-niminen katuosuus nimetä Peter von Baghin mukaan, "Peter von Baghin kaduksi". Peter von Baghin kuoleman jälkeen Sodankylässä päätettiin nimetä Jäämerentien ja Vasantien välinen kävelykatu nimetä pysyvästi Peter von Baghin kaduksi. Alun perin Vasantie olisi pitänyt nimetä kyseiseksi kaduksi, mutta osoite- ym. teknisten syiden vuoksi päädyttiin nimeämään pelkkä kävelykatu.


title: Sodankylän elokuvajuhlat

text: Elokuvajuhlien taiteellisena johtajana Peter von Bagh on kirjoittanut vetämiensä aamukeskustelujen pohjalta "Sodankylä ikuisesti" -teoksen. Teos julkaistiin kesäkuussa 2010 elokuvajuhlien 25. juhlavuoden kunniaksi. Elokuvajuhlien aamukeskustelujen pohjalta on koostettu myös dokumentti "Sodankylä ikuisesti: elokuvan vuosisata", jonka ensimmäinen osa näytettiin Yle Teemalla juhlavuoden kunniaksi samalla viikolla kuin elokuvajuhlat.


title: Sodankylän elokuvajuhlat

text: Sanna Maari Tyystin dokumenttielokuva "Paluu Sodankylään" (2010) seuraa ohjaaja Anssi Mänttärin paluuta filmijuhlille neljännesvuosisadan tauon jälkeen.


title: Entwine

text: Entwine on vuonna 1995 perustettu lahtelainen metalliyhtye.


title: Entwine

text: Yhtyeen perustivat Aksu Hanttu (rummut), Tom Mikkola (kitara ja laulu) ja Teppo Taipale (basso) maaliskuussa 1995 nimellä "Kaamos". Yhtye äänitti kaksi demoa, "Demoni" (1995) ja "Addicted to Homicidal Enjoyment" (1996), jotka olivat tyyliltään death metallia, mutta jäsenet huomasivat julkaisujen jälkeen, ettei kyseinen tyyli ollut heille se oikea. Noin kaksi vuotta myöhemmin he lopulta löysivät oman melodisemman tyylinsä, ja samalla nimi vaihtui nykyisekseen. Tyylin muuttuessa yhtye huomasi tarvitsevansa uuden laulajan, toisen kitaristin ja kosketinsoittajan sitä täydentämään. Aluksi laulajan ja toisen kitaristin rooliin astui Panu Willman syksyllä 1997. Saman vuoden joulukuussa Entwine levytti ensimmäisen demonsa, joka sisälsi neljä kappaletta ja oli nimeltään "Divine Infinity". Demosta saatu palaute oli hyvää ja tieto yhtyeestä alkoi levitä.


title: Entwine

text: Helmikuussa 1998 kosketinsoittajan paikan otti Riitta Heikkonen, ja yhtye pystyi aloittamaan konsertoinnin. Myös levy-yhtiö Spinefarm Records kiinnostui yhtyeestä ja kiinnitti sen Spikefarm Records -alamerkilleen vuonna 1999. Syyskuussa 1999 Entwine julkaisi ensimmäisen kokopitkän albuminsa "The Treasures Within Hearts". Huolimatta pienoisesta menestyksestä Taipale ja Willman erosivat yhtyeestä huhtikuussa 2000 musiikillisista erimielisyyksistä johtuen. Heidät korvasivat pian basisti Joni Miettinen ja laulaja Mika Tauriainen.


title: Entwine

text: Uuden basistin ja laulajan kanssa syksyllä 2000 levytetty toinen albumi "Gone" julkaistiin tammikuussa 2001. Levy sai runsaasti kehuja monissa musiikkiaiheisissa lehdissä ja arvosteluissa, ja sijoittui hyvin listoilla niin Suomessa kuin ulkomaillakin. Vuoden 2001 loppupuolella yhtyeeseen liittyi toinen kitaristi Jaani Kähkönen aluksi kiertuemuusikon roolissa, mutta hänestä tuli pian yhtyeen vakituinen jäsen. Alkuvuodesta 2002 Entwine levytti kolmannen albuminsa "Time of Despair". Kesällä yhtye teki Euroopan-kiertueen yhdessä Theatre of Tragedyn ja Ram-Zetin kanssa.


title: Entwine

text: Entwinen neljäs albumi "diEversity" ilmestyi maaliskuussa 2004, ja sen tiimoilta yhtye konsertoi kotimaansa lisäksi muun muassa Moskovassa, Venäjällä ja kolmen konsertin verran Nightwishin kanssa Oslossa, Norjassa sekä teki Saksan-kiertueen Xandrian ja LABin kanssa. Elokuussa 2005 julkaistiin välityönä minialbumi "Sliver", joka sisälsi kaksi uutta kappaletta, kaksi live-versiota vanhoista kappaleista ja yhden cover-kappaleen. Vuoden 2006 alkusyksystä ilmestyi "Fatal Design" -albumi. Kosketinsoittaja Riitta Heikkonen erosi yhtyeestä joulukuussa 2006 henkilökohtaisiin syihin vedoten. Yhtye ei aio etsiä korvaavaa kosketinsoittajaa, vaan jatkaa toimintaansa viisimiehisenä.


title: Entwine

text: Kuudes albumi "Painstained" julkaistiin Suomessa 28. tammikuuta 2009. Levy nousi Suomen virallisella levylistalla sijalle 9. Levyltä julkaistiin myös musiikkivideo kappaleesti Strife. Entwine esiintyi kiertueellaan ympäri Suomea, sekä teki yhden keikan Moskovassa. Suomen festivaalikesässä Entwine nähtiin muun muassa Nummirockissa. Loppukesän esiintymisiä peruttiin laulaja Mika Tauriaisen pitkään jatkuneiden ääniongelmien takia.


title: Entwine

text: 18. huhtikuuta 2009 Entwinen keikkabussi ja kaikki soittokalusto paloi Ähtärissä, jossa yhtye oli edellisenä iltana soittanut keikan. Palo sai alkunsa kaasulla toimivasta säteilylämmittimestä. Yhtyeen soittokalustoa paloi arviolta 50 000 euron edestä. Tulipalossa loukkaantui myös linja-autossa yöpynyt kuljettaja.


title: Entwine

text: 2010-luvun alkupuoliskon Entwine vietti pikälti hiljaiseloa. 23. kesäkuuta 2010 julkaistiin kokoelma-albumi "Rough n’ Stripped", joka sisälsi myös kaksi uutta kappaletta. Yhtyeen seitsemäs studioalbumi "Chaotic Nation" ilmestyy 2. lokakuuta 2015.


title: Klamydia (yhtye)

text: Klamydia on vaasalainen, vuonna 1988 perustettu punk-yhtye. Yhtyeen historia on pitkä ja monivaiheinen. Yhtye on kokenut useita miehistönvaihdoksia ja levynjulkaisutahti on ollut tiheä alusta asti, yhtye on julkaissut kaikkiaan yli 450 kappaletta. Klamydia on aina tehnyt paljon humoristisia kappaleita, joskin yhtyeen runsaaseen tuotantoon mahtuu myös yhteiskunnallisesti kantaa ottavia sekä vakavempia teemoja käsitteleviä kappaleita.


title: Klamydia (yhtye)

text: Klamydia soittaa punk-musiikkia. Klamydia on perustamisestaan lähtien toiminut yhtäjaksoisesti, vaikka jäsenet ovatkin vaihtuneet moneen kertaan (Klamydiassa on soittanut yhteensä yksitoista eri jäsentä) lukuun ottamatta laulaja Vesa Jokista, joka on pysynyt yhtyeessä mukana alusta alkaen. Laulun ohella hän toimi yhtyeen kitaristina vuosina 1988-91. Aivan alussa laulajana toimi Ari ”Apa” Aho, jonka humalaiset kertomukset olivat tekemässä yhtyeen syntyä. Yhtyeen nimi valittiin sillä perusteella, että se oli huonoin, mitä keksittiin ehdottaa. Ari Aho kyllästyi jo parien treenien jälkeen ja jätti yhtyeen, minkä jälkeen Vesa ”Vesku” Jokinen korvasi ”väliaikaisesti” Ari Ahon ja on edelleen sillä tiellä. Keväällä 1989 julkaistu "Heja grabbar" oli Klamydian esikoisjulkaisu (7" EP-albumi). Alkuvuosien levyillä yhtyeen tyyli venyi paikoin myös aggressiivisen HC-punkin puolelle.


title: Klamydia (yhtye)

text: Vuonna 1992 yhtyeen jäsenet perustivat Kråklund Records -levy-yhtiön, jotta saisivat musiikkiaan paremmin julkaistuksi. Tämä ratkaisu osoittautui hyväksi. Yhtyeen alkuvuosien näkyvin kaupallisen menestyksen hetki pitkään oli, kun albumi "Masturbaatio ilman käsiä" nousi kesällä 1993 Suomen albumilistan toiselle sijalle. Listamenestystä on tullut lisää yhtyeen uran vanhetessa. Vuonna 2007 julkaistu "Klamydia" nousi taas listakakkoseksi ja vuoden 2009 "Rujoa taidetta" peräti albumilistan kärkeen. Syyskuussa 2011 Klamydia nousi jälleen listaykköseksi albumillaan "Loputon luokkaretki".


title: Klamydia (yhtye)

text: Vuonna 2001 Vaasan kaupunki myönsi Klamydialle kulttuuripalkinnon, joka herätti vilkasta keskustelua palkinnon oikeutuksesta. Monia närkästytti se, että palkinto myönnettiin Klamydian kaltaiselle rääväsuuyhtyeelle, mutta Klamydian jäseniä se lähinnä huvitti. Vesa Jokinen kuittasi siitä käydyn keskustelun vain hyväksi mainokseksi.


title: Klamydia (yhtye)

text: Kriitikot eivät ole Klamydiaa erityisemmin koskaan arvostaneet, mutta yhtyeellä on uskollinen fanikunta, jonka ansiosta levyt ovat käyneet kaupaksi suhteellisen hyvin, yhteensä yhtyeen albumien myynti on 600 000 kappaletta, mikä on huomattava määrä Suomessa. Klamydia on myynyt kultaa ""Onnesta soikeena"" -singlellä sekä "Siittiöt sotapolulla"-, "Klamysutra"- ja "Los celibatos" -albumeilla. Platinaa ovat myyneet singlet ""Kosketus"" ja ""Perseeseen"" sekä "Klamytologia"-kokoelma-albumi. Yhtyeen jokainen täyspitkä albumi on myynyt 13 000–18 000 kappaletta (paitsi "Kipsi", joka oli split-albumi). Myös DVD "Klamydia Rockperry Live 2003" on myynyt kultaan oikeuttavat 5 000 kappaletta.


title: Klamydia (yhtye)

text: Klamydia on myös harrastanut hyväntekeväisyyttä. Klamydia lahjoitti "Suomi on sun" -singlen tulot lyhentämättöminä Sotaveteraaneille.


title: Klamydia (yhtye)

text: Klamydian jäsenten musiikillisia esikuvia ovat olleet muun muassa Ramones, Misfits ja Motörhead. Yhtyeen sanoitusten aiheet ovat usein humoristisia, ja ne liittyvät tavallisesti alkoholiin ja seksuaalisiin teemoihin. Monet Klamydian kappaleet ovat myös yhteiskunnallisesti kantaa ottavia, ja yhtyeen albumeilla on myös rakkauslauluja.


title: Klamydia (yhtye)

text: Klamydia on ylpeästi seisonut jokaisen pitkäsoittonsa takana, vaikka musiikkityyli onkin vaihdellut aina punkista perinteiseen suomirokkiin vuosien saatossa. Vesa Jokinen on tosin ilmaissut, että muun muassa "Zulupohjalta"-pitkäsoitto (1999) on alusta loppuun tylsää suomirokkia, jonka kappalesisällön olisi voinut kelpuuttaa vaikka Yö-yhtyeelle.


title: Klamydia (yhtye)

text: Klamydian levyttämiä cover-kappaleita ovat ”Taxi Driver” (Hanoi Rocks), ”Vanha holvikirkko” (Sven Lindahl), ”Rotestilaulu” (Simo Salminen), ”Hyvää jouluu (mä en haluu tapella)” (Ramones), ”Häirikkö” (Irwin Goodman), "Tätä oli elämäni", "Adverts blues", "Kirjoituksia kellarista" ja "Kaupungin valot" (Kollaa kestää), ”Sininen ja valkoinen” (Jukka Kuoppamäki), ”Hei hei hei” (Korroosio), "Hyvästi masentava maanantai" (Ypö-Viis), "Täynnä elämää" (Ratsia), "Punk punk punk" (Maho Neitsyt), "Takapihojen rocktähdet" (Wrum), "Mainion seuramiehen huonompi päivä" (Alivaltiosihteeri), "Plitskoveri" (Blitz), "Olen neitsyt" (Madonna), "Lohikäärme Puff" (Peter, Paul and Mary), "Matti Nykänen on viaton" (The Exploited), "Saat miehen kyyneliin" (Jormas), Pikku Kakkosen tunnusmusiikki (Timo Ruottinen), sekä suomennokset alkujaan Die Lokalmatadore -yhtyeen saksankielisistä kappaleista: "Perseeseen", "Luontoäidin vuo", "Veneen sain", "Tankoo", "Mammahälytys", "Pumpattava Barbara".


title: Klamydia (yhtye)

text: Laulaja Vesa Jokinen vierailee Popedan "500 cc" -albumilla kappaleessa ”Minä, sinä ja Mannerheim”, jonka Jokinen on myös säveltänyt ja sanoittanut. Vesa Jokinen esiintyy myös yhtyeissä Kylähullut ja Vesku Jokinen & Sundin pojat.


title: Väyrynen

text: Väyrynen tai Wäyrynen on suomalainen sukunimi, joka on muun muassa seuraavilla henkilöillä:


title: PEVISA

text: PEVISA (perinnöllisten vikojen ja sairauksien vastustamisohjelma) on Suomen Kennelliiton hyväksymä ohjelma, jolla pyritään ehkäisemään koirilla esiintyviä erityisen perinnöllisiä vikoja ja sairauksia. Ohjelman tavoitteena on vähentää pääasiassa sellaisten periytyvien vikojen tai sairauksien leviämistä rodun kantaan, jotka alentavat koiran elinkykyä tai -toimintoja tai aiheuttavat koiran elämän laadun alenemisen.


title: PEVISA

text: Ehtona rotuyhdistyksen liittymiselle PEVISAan on, että sillä on Kennelliiton jalostustieteellisen toimikunnan hyväksymä jalostuksen tavoiteohjelma, josta selviää rodun jalostukselle asetetut suuntaviivat ja painopisteet. Voidakseen ilmoittaa ohjelmaan kuuluvan rodun pentueen Kennelliiton rekisteriin, pentueen vanhempien on täytettävä rotukohtaiset ehdot. Nämä ehdot määritellään kullakin rodulla tyypillisesti tavattavien vikojen ja sairauksien mukaan. Ehtona voi olla esimerkiksi rekisteröintiä edeltävä pakollinen tutkimus näiden nimenomaisten ongelmien toteamiseksi. Esimerkiksi suomenlapinkoirapentueen vanhempien silmät ja lonkat on tutkittava ennen pentueen rekisteröintiä.


title: Salpausselän luonnonystävät

text: Salpausselän luonnonystävät on Suomen luonnonsuojeluliiton paikallisyhdistys Lahdessa ja sen ympäristössä. Jäseniä yhdistyksessä oli vuonna 2017 noin 450.


title: Salpausselän luonnonystävät

text: Yhdistyksen tarkoituksena on herättää ja ylläpitää harrastusta luonnontuntemiseen, -tutkimiseen ja -suojelemiseen ja olla luonnosta kiinnostuneiden henkilöiden yhdyssiteenä toiminta-alueellaan. Salpausselän luonnonystävät järjestää erilaisia tilaisuuksia ja luontoretkiä sekä edistää luonnonsuojelua yhteistoiminnassa muiden luonnonsuojelua ajavien tahojen kanssa.


title: Salpausselän luonnonystävät

text: Yhdistys toimii aktiivisesti myös rakentamis-, maankäyttö- ja kaavoitusasioissa. Luonnonystävien tavoitteena on varmistaa Lahden kaupungin kaavoituksen lainmukaisuus ympäristönäkökulmasta.


title: Salpausselän luonnonystävät

text: Yhdistyksen edustajat osallistuvat Etelä-Hämeen luonnonsuojelupiirin toimintaan.


title: Salpausselän luonnonystävät

text: Salpausselän luonnonystävät ry


title: Puhdas Laune

text: Puhdas Laune -liike on riippumaton lahtelainen kansalaisliike. Se on perustettu ehkäisemään Päijät-Hämeen maakuntaliiton maakuntakaavassa olevan valtatien linjauksen muuttamisen kulkemaan Launeen kaupunginosan kautta niin sanottuna Launeen tienä.


title: Puhdas Laune

text: Yleiseen mielipiteeseen vaikuttamalla se on kyennyt hankkimaan asialleen aina kaupunginvaltuuston enemmistön yli perinteisten puoluerajojen. Se ei kannata ns. Launeen ohitien toteuttamista nykyisen Tampere-Lahti-Kouvola -valtatien uudeksi linjaukseksi, vaan sitä, että tutkitaan eteläisempi Renkomäen linjaus. Launeen ohitie on Päijät-Hämeen maakuntakaavassa, mutta sen toteuttamista kannattavat esitykset ovat toistuvasti jääneet vähemmistöön Lahden kaupunginvaltuustossa.


title: Puhdas Laune

text: Puhdas Laune -liike vetosi suoraan yleiseen mielipiteeseen keräämällä kansalaisadressin ennen vuoden 2004 kunnallisvaaleja. Myös kaupunginvaltuutettuina toimivat lahtelaiset kansanedustajat Matti Kauppila, Maija-Liisa Lindqvist, Tuija Nurmi, Jouko Skinnari, kannattavat Launeen ohitielle vaihtoehtoiseksi tarkoitetun Renkomäen linjauksen tutkimista.


title: Puhdas Laune

text: Launeen tien puolesta Lahden kaupunginvaltuuston läsnä ollut enemmistö on äänestänyt 1973, 1977, 1988, 1994, 1998 ja viimeksi 2006.


title: Puhdas Laune

text: Renkomäen linjausta tutkittavaksi ovat Lahden kaupunginvaltuuston läsnä olleiden valuutettujen enemmistö äänestänyt 1990, 1992, 1996, 2003 ja 2004.


title: Kloroformi

text: Kloroformi (trikloorimetaani, metaanitrikloridi, formyylikloridi) on kemiallinen yhdiste. Se on normaaliolosuhteissa olomuodoltaan väritön, makean tuoksuinen, voimakkaasti haihtuva neste, joka ei ole syttyvää kaasumaisenakaan. Kloroformi liukenee niukasti veteen mutta hyvin asetoniin, ja sekoittuu etanoliin ja eetteriin.


title: Kloroformi

text: Kloroformia käytetään liuottimena, laboratoriokemikaalina ja synteesien lähtöaineena. 1800-luvulla kloroformia käytettiin myös nukutusaineena. Sillä oli kuitenkin vaarallisia toksikologisia ominaisuuksia ja taipumus aiheuttaa äkillisiä, kuolettavia sydämen rytmihäiriöitä.


Pirates of the Caribbean: Mustan helmen kirous () on vuonna 2003 ensi-iltansa saanut yhdysvaltalainen seikkailuelokuva, joka pohjautuu Disneylandin ja Walt Disney Worldin Pirates of the Caribbean -laitteeseen. Elokuvan on ohjannut Gore Verbinski ja tuottanut Jerry Bruckheimer. Pääosissa esiintyvät Johnny Depp, Geoffrey Rush, Orlando Bloom ja Keira Knightley. Elokuva on "Pirates of the Caribbean" -elokuvasarjan enimmäinen osa.


title: Pirates of the Caribbean: Mustan helmen kirous

text: Elokuva tuotti maailmanlaajuisesti yli 654 miljoonaa dollaria ja on Internet Movie Databasessa 250:n eniten pisteitä käyttäjiltä saaneiden elokuvien listalla.


text: "Pirates of the Caribbean: Mustan helmen kirous" oli ensimmäinen Disney-elokuva, joka sai Yhdysvalloissa PG-13 -ikärajan. "HMS Interceptor" oli ainoa elokuvassa käytetty oikea laiva. Muut toteutettiin studiolavasteilla ja tietokoneanimaatiolla.


text: Johnny Depp kertoi ottaneensa rooliinsa Jack Sparrow’na mallia Henry Haisulista ja kitaristi Keith Richardsista. Richards esiintyykin elokuvissa "Maailman laidalla" sekä "" Jack Sparrow’n isänä.


text: Elokuvalle on tehty neljä jatko-osaa "", "", "" ja "".


text: Nuori Elizabeth Swann purjehtii Englannista Karibialle. Heidän laivansa poimii merestä nuoren pojan Will Turnerin. Willillä on kaulassa kultainen riipus, jonka Elizabeth ottaa pois, ettei poika paljastu merirosvoksi. Myöhemmin kultainen koru osoittautuu yhdeksi Cortézin 882 kirotusta kultaisesta medaljongista, joita Mustan Helmen miehistö etsii vapautukseen kirouksesta, jonka he ovat saaneet ryöstettyään kulta-aarteen: he ovat kuolemattomia, mutta eivät tunne mitään, eivät iloa, surua tai naisen sylin lämpöä, ruoka ei tyydytä heidän nälkäänsä eikä juoma heidän janoaan. Koottuaan kaikki korut arkkuun ja vuodatettuaan jokaisen ryöstöön osallistuneen verta he olisivat vapaita.


text: Kun Elizabeth pyörtyy ja putoaa veteen, koru kutsuu Helmen miehistön paikalle. He hyökkäävät Port Royaliin saadakseen korun takaisin. Elizabeth valehtelee sukunimekseen Turner ja pyytää sovintopuhetta, jolloin hänet viedään Helmelle. Huomattuaan merirosvojen etsivän medaljonkia hän haluaa vaihtaa korun siihen, että Helmi purjehtii pois Port Royalista ja jättää sen rauhaan. Näin tehdään, mutta Elizabethin palauttamista ei käsitelty neuvotteluissa, joten hän jää laivalle. Elizabeth ei aavistanut, että hänen valheellaan olisi pidemmät jäljet, sillä Helmen miehistö tarvitsee jokaisen ryöstöön osallistuneen miehen verta vapautukseen kirouksesta, ja yksi heidän tarvitsemansa mies on kuollut: Saappaanraksi Bill Turner heitettiin meren pohjaan kanuuna saapasremmeihinsä kiinnitettynä. Nyt merirosvot luulevat, että Elizabeth on tuon miehen lapsi ja että hänen suonissaan virtaa Saappanraksin veri. Hänen verensä siis kumoaa kirouksen.


text: Elizabethin kadottua merirosvojen mukaan Will Turner, seppä ja Elizabethin salainen ihailija, päättää pelastaa hänet. Yritettyään turhaan vakuuttaa kommodori Norringtonia ja muita Itä-Intian kauppakomppanian miehiä retken kiireellisyydestä hän päättää ryhtyä toimeen omin luvin. Port Royaliin saapunut kuuluisa merirosvokapteeni Jack Sparrow on Willille nyt kullanarvoinen. Aikaisemmin Jack oli saapunut Port Royaliin ”pakko-ottaakseen” laivan, mutta jäi kiinni ja passitettiin vankilaan. Nyt Will vapauttaa Jackin vastineeksi avusta Elizabethin pelastamisessa. Jack suostuu auttamaan Williä kuullessaan hänen olevan Saappaanraksi Bill Turnerin poika.


text: Musta Helmi kuului aikaisemmin Jackille, kunnes yliperämies Barbossa nosti kapinan häntä vastaan sen jälkeen, kun Jack oli paljastanut miehistölle Isla de Muertan aarteen sijainnin. Jack hylättiin autiolle saarelle pistoolin ja yhden luodin kanssa, joka oli tarkoitettu hänelle itselleen. Jack kuitenkin säästi luotia Barbossaa varten, jotta voisi tappaa hänet kirouksen haihduttua. Jack onnistui pakenemaan saarelta, omien sanojensa mukaan niin, että ”lassosi pari merikilpikonnaa ja ratsasti niiden selässä pois”, mutta parempien tietojen mukaan hän sai kyydin rommin salakuljettajilta, jotka pitivät saarella varastoaan. Willin avulla Jack saisi takaisin Helmen, sillä kirouksen murtamiseen tarvittiin Willin verta.


text: Will ja Jack aloittavat matkansa ”pakko-ottamalla” Interceptorin, joka oli Karibian nopein laivan Helmen jälkeen. He suuntaavat kohti Isla de Muertaa eli ”Kuolleiden saarta”, jonka voi löytää vain se, joka tietää missä se on. Sitä ennen heidän tulee kuitenkin saada laivaan miehistöä, ja he poikkeavat Tortugan kautta. Tortugalta täydennetty miehistö jatkaa matkaa Barbossan perään.


text: Isla de Muertalla Barbossa huomaa, ettei Elizabethin veri kumoa kirousta, ja tämän valhe paljastuu hänelle. Will ja Jack hiipivät samaan aikaan luolastoon, jossa piilopaikka sijaitsee, ja katselevat sivusta toimitusta. Will ei yhdy Jackin suunnitelmaan vaan lyö tämän tajuttomaksi ja hiipii pelastamaan Elizabethin ja palaa sitten laivalle. Barbossan miehet saavat myöhemmin Jackin kiinni, ja he lähtevät ajamaan takaa Williä ja Elizabethia. Näiden jäätyä kiinni Willin henkilöllisyys paljastuu, ja hän tarjoaa henkeään Elizabethin sijasta. Barbossa ottaa Willin vangiksi ja jättää Jackin ja Elizabethin samalle autiolle saarelle, jolla Jack oli aikaisemmin oleillut. Barbossa miehineen suuntaa takaisin Isla de Muertalle jättäen Elizabethin ja Jackin pohtimaan poispääsyä saarelta.


text: Rommintäytteisen illan jälkeen Jack herää rannalta ja huoma Elizabethin polttaneen kaiken saarella olevan: ruuan, varjon ja Jackin suurimmaksi harmiksi, rommin. Roviosta nouseva savupatsas on ainakin 300 metriä korkea, ja Elizabethiä etsivä kuninkaallinen laivasto varmasti huomaa sen. Pian Norrington saapuu pelastamaan haaksirikkoutuneet ja pidättää samalla etsintäkuulutetun Jack Sparrow’n. Elizabeth lupaa avioitua Norringtonin kanssa, mikäli tämä auttaa pelastamaan Willin. Tähän tarvitaan myös Jackia, sillä hän on ainoa joka tietää Isla de Muertan sijainnin.